**ROZALIMO PAGRINDINĖS MOKYKLOS 2019–2020 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Pakruojo r. Rozalimo pagrindinės mokyklos 2019-2020 metų ugdymo planas (toliau – UP) reglamentuoja pradinio ir pagrindinio ugdymo programų įgyvendinimą bei jų pritaikymą mokiniams, turintiems specialiųjų ugdymosi poreikių, neformaliojo vaikų švietimo programų įgyvendinimą. Ugdymo planas parengtas vadovaujantis 2019-2020 ir 2020-2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos Švietimo ir mokslo ministro 2019 m. balandžio 15 d. įsakymu Nr. V-413; 2019-2020 ir 2020-2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-417.
2. UP tikslas: atrinkti, pritaikyti, sukurti pagal mokyklos mokinių ugdymosi poreikius, mokyklos bendruomenės reikmes Bendrųjų pradinio ir pagrindinio ugdymo ir kitų švietimo ir mokslo ministro patvirtintų integruojamųjų, prevencinių ir kt. programų turinio, formalųjį švietimą papildančių ar kitų mokykloje numatytų vykdyti vaikų neformaliojo švietimo programų, mokyklos bendruomenės renginių ir kitų tikslingai organizuojamų mokyklos bendruomenės veiklų turinio visumą.
3. UP uždaviniai:
   1. nustatyti pamokų skaičių, skirtą dalykų programoms įgyvendinti pradinio ir pagrindinio ugdymo koncentruose;
   2. nustatyti reikalavimus ugdymo procesui organizuoti;
   3. aprašyti pagrindinius ugdymo pritaikymo pagal mokinių poreikius būdus;
   4. fiksuoti mokyklos susitarimus dėl ugdymo turinio, mokomųjų dalykų planų ir mokymosi aplinkos kūrimo, bendruomenės įtraukimo.
4. Ugdymo plane vartojamos sąvokos:
   1. **Dalyko modulis** – apibrėžta, savarankiška ir kryptinga ugdymo programos dalis.
   2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.
   3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.
   4. **Ugdymo planas** – gimnazijoje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.
   5. **Pamoka** – pagrindinė nustatytos trukmės nepertraukiamo mokymosi organizavimo forma.
   6. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;
   7. Kitos ugdymo plane vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.
5. Ugdymo planu siekiama skatinti mokytojus:
   1. individualizuoti ir diferencijuoti ugdymo turinį;
   2. kurti ir tobulinti mokymo ir mokymosi aplinkas, užtikrinančias pažangos stebėseną;
   3. tikslingai planuoti ir organizuoti bendrųjų kompetencijų ugdymą;
   4. diegti ugdymo turinio inovacijas;
   5. ugdyti skaitymo, rašymo, kalbėjimo, skaičiavimo ir skaitmeninius gebėjimus per visų dalykų pamokas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

1. 2019-2020 mokslo metai.
   1. Ugdymo proceso organizavimas 1-4 ir 5-10 klasėse.
      1. Mokslo metai prasideda 2019 m. rugsėjo 2 d.
      2. 2019–2020 mokslo metų ugdymo proceso trukmė:

|  |  |  |  |
| --- | --- | --- | --- |
| **Klasė** | **2019-2020 m. m.** | | **Ugdymo proceso trukmė dienomis /savaitėmis** |
| Ugdymo proceso pradžia | Ugdymo proceso pabaiga |
| 1-4 | 09-02 | 06-09 | 175/ 35 |
| 5-10 | 09-02 | 06-23 | 185/ 37 |

* + 1. Ugdomojo proceso metu 1-10 klasių mokiniams skiriamos atostogos:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. balandžio 14 d. – balandžio 17 d. |
| Vasaros (1-4 klasių mokiniams) | 2020 m. birželio 10 d. – rugpjūčio 31 d. |
| Vasaros (5-10 klasių mokiniams) | 2020 m. birželio 25 d. – rugpjūčio 31 d. |

* + 1. Ugdymo procesas skirstomas pusmečiais. Pusmečių trukmė:

|  |  |  |  |  |
| --- | --- | --- | --- | --- |
| Klasės | I pusmetis | | II pusmetis | |
| Pradžia | Pabaiga | Pradžia | Pabaiga |
| 1-4 | 2019-09-02 | 2020-01-24 | 2020-01-27 | 2020-06-09 |
| 5-10 | 2019-09-02 | 2020-01-24 | 2020-01-27 | 2020-06-23 |

* + 1. Mokykla dirba penkias dienas per savaitę.
    2. Pamokos pradedamos 8:00 val. Pamokų laikas:

|  |  |  |  |  |  |
| --- | --- | --- | --- | --- | --- |
| Eil. Nr. | **1-oje klasėje** | | Eil. Nr. | **2-10 klasėje** | |
| Pradžia | Pabaiga | Pradžia | Pabaiga |
| 1. | 8:00 | 8:35 | 1. | 8:00 | 8:45 |
| 2. | 8:55 | 9:30 | 2. | 8:55 | 9:40 |
| 3. | 9:50 | 10:25 | 3. | 9:50 | 10:35 |
| 4. | 10:55 | 11:30 | 4. | 10:55 | 11:40 |
| 5. | 12:05 | 12:40 | 5. | 12:00 | 12:45 |
|  |  |  | 6. | 12:55 | 13:40 |
|  |  |  | 7. | 13:50 | 14:35 |

1. Oro temperatūrai esant 20 laipsnių šalčio ar žemesnei į mokyklą gali nevykti 1-5 klasių mokiniai, esant 25 laipsnių šalčio ar žemesnei temperatūrai – ir kitų klasių mokiniai. Atvykusiems į mokyklą mokiniams ugdymo procesas vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos interneto svetainėje ir elektroniniame dienyne. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), ugdymo procesas gali būti koreguojamas ir organizuojamas kitose erdvėse. Jei pamokos nevyko dėl šalčio, karantino, stichinių nelaimių ar esant kitiems, mokinių bei darbuotojų gyvybei pavojingiems atvejams dienyne žymimos datos ir parašoma „Pamokos nevyko dėl...“.
2. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Laikinai sustabdžius ugdymo procesą, mokyklos vadovas sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su Pakruojo r. savivaldybės švietimo skyriumi.

**ANTRASIS SKIRSNIS**

**MOKYKLOS UGDYMO PLANAS. RENGIMAS IR ĮGYVENDINIMAS**

1. Rengiant mokyklos ugdymo planą:
   1. mokyklos direktoriaus 2019 m. birželio 4 d. Nr. V-44 įsakymu sudaryta darbo grupė mokyklos ugdymo plano projektui parengti. Grupės darbui vadovauja mokyklos direktorius;
   2. darbo grupė susitarė dėl mokyklos ugdymo plano turinio, struktūros ir formos;
   3. remtasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių mokinių pasiekimų tyrimų rezultatais, mokyklos veiklos įsivertinimo ir išorinio vertinimo duomenimis.
2. Rengiant mokyklos UP pradinio ir pagrindinio ugdymo programų įgyvendinimui susitarta ir priimti (atnaujinti) sprendimai dėl:
   1. mokyklos ugdymo turinio įgyvendinimo integruojant į jį prevencines ir integruojamąsias programas;
   2. ugdymo proceso organizavimo (formų, trukmės ir kt.);
   3. mokymosi pasiekimų ir pažangos vertinimo (žr. 1 priedą);
   4. mokymosi pasiekimų gerinimo priemonių įgyvendinimo ir mokymosi pagalbos teikimo (žr. 2 ir 3 priedus), vykdant pradinio ir pagrindinio ugdymo programą;
   5. švietimo pagalbos teikimo;
   6. neformaliojo vaikų švietimo pasiūlos ir organizavimo;
   7. pamokų, skirtų mokinio ugdymo poreikiams ir mokymosi pagalbai teikti, panaudojimo:
   8. projektinio darbo rengimo ir organizavimo pagrindiniame ugdyme;
   9. dėl kryptingo meninio (muzikinio) ugdymo programos įgyvendinimo;
   10. pažintinės kultūrinės veiklos organizavimo;
   11. socialinės-pilietinės veiklos organizavimo mokantis pagal pagrindinio ugdymo programą;
   12. mokinių mokymosi krūvio reguliavimo;
3. Mokyklos ugdymo planą mokyklos direktorius tvirtina iki mokslo metų pradžios, suderinęs su mokyklos taryba, taip pat su savivaldybės vykdomąja institucija ar jos įgaliotu asmeniu.
4. Minimalus laikas Pradinio ir Pagrindinio ugdymo bendrosioms programoms įgyvendinti numatytas remiantis Bendrųjų pradinio ugdymo planų 27 ir Bendrųjų pagrindinio ir vidurinio ugdymo planų 77 punktuose nurodytų pamokų skaičiumi per dvejus mokslo metus, jei pamokos trukmė – 45 min. Mokyklai pasirinkus ne pamokos, o kitokias mokymo ar ugdymo proceso organizavimo formas, užtikrinama, kad bendra laiko dalyko programai įgyvendinti trukmė būtų ne trumpesnė nei minimalus pamokų skaičius per mokslo metus ar per dvejus mokslo metus.
5. Mokykla, įgyvendindama ugdymo turinį, gali nuspręsti pamokas, numatytas dvejiems metams, metams, savaitei, dienai ar kitokios trukmės mokymosi laikotarpiui, skirstyti ir kitaip, nei nurodoma Bendruosiuose ugdymo planuose – t. y. intensyvinti ugdymo procesą laikantis Higienos normos reikalavimų.
6. Be privalomojo ugdymo turinio dalykų, mokykla siūlo mokiniams rinktis:
   1. mokymosi poreikius atitinkančius dalykų modulius (lietuvių k. ir literatūros 6, 8, 9, 10 klasėse, matematikos 6, 8, 9, 10 klasėse);
   2. antrąją užsienio kalbą 5 klasėje;
   3. kryptingą meninį (muzikinį) ugdymą 2-4 ir 5-7 klasėse,
   4. ugdymą karjerai 10 klasėje.
   5. įvairių krypčių neformaliojo vaikų švietimo programas, atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo švietimo valanda – 45 min. trukmės), numatytas Bendrųjų pradinio ugdymo planų 27 ir Bendrųjų pagrindinio ir vidurinio ugdymo planų 77 punktuose:
      1. laisvai pasirenkamas neformaliojo vaikų švietimo programas mokykla pagal savo išteklius ir galimybes pasiūlo iki birželio 1 d. ištyrus ir iki rugsėjo 5 d. patikslinus mokinių poreikius;
      2. neformaliojo vaikų švietimo veikla skiriama meninę, sporto ar kitą veiklą pasirinkusių mokinių asmeninėms, socialinėms, profesinėms kompetencijoms ugdyti;
      3. rekomenduojama neformaliojo švietimo veiklą vykdyti ne tik mokykloje, bet ir aplinkose, padedančiose įgyvendinti neformaliojo švietimo tikslus;
      4. minimalus mokinių skaičius neformaliojo švietimo grupėje – 7;
      5. neformaliojo švietimo veikla įrašoma į papildomojo ugdymo tvarkaraštį, el. dienyne pildomas kiekvienas neformaliojo švietimo užsiėmimas, tvarkaraščiai skelbiami mokyklos skelbimų lentoje ir tinklalapyje, neformaliojo ugdymo programos tvirtinamos mokyklos direktoriaus iki mokslo metų pradžios;
      6. Mokyklos siūlomos neformaliojo vaikų švietimo programos:

|  |  |  |  |  |
| --- | --- | --- | --- | --- |
| **Eil. Nr.** | **NVŠ programos pavadinimas** | **Vadovas** | **Klasė** | **Valandų skaičius** |
| 1. | Žaisdami mokomės | Jūratė Navackienė | 1 | 1 |
| 2. | Kūrybos kraitelė | Jolanta Gavriušenkienė | 2 | 1 |
| 3. | Įdomioji matematika | Jolanta Gavriušenkienė | 1-2 | 1 |
| 4. | Matematika linksmai | Ieva Aganauskienė | 3 | 1 |
| 5. | Viens, du, trys – bandyk! | Ieva Aganauskienė | 3-4 | 1 |
| 6. | Anglų kalbos „English is fun!“ | Neringa Pečeliūnaitė | 2-4 | 1 |
| 7. | Sporto būrelis | Gitana Šimulynienė | 3-4 | 1 |
| 8. | Kūrybos kraitė | Gitana Šimulynienė | 4 | 1 |
| 9. | Dailės studija „Mano erdvė“ | Jūratė Sokienė | 1-10 | 2 |
| 10. | LEGO robotika | Antanas Židonis | 5-10 | 2 |
| 11. | „Do rė mi“ (kanklės, fleitos, metalofonai) | Jūratė Skorupskienė | 3-8 | 1 |
| 12. | Teatro studija | Jūratė Skorupskienė | 5-9 | 1 |
| 13. | „Gamta – žmogus – aplinka“ | Audra Kisežauskė  Jurgita Dumbrienė | 5-10 | 1 |
| 14. | Jaunieji meistrai | Egidijus Impolis | 1-10 | 1 |
| 15. | „Žvilgsnis į ateitį“ | Roma Žindžiuvienė | 6 | 1 |
| 16. | Krepšinio būrelis | Vaida Kanišauskienė | 7-10 | 1 |
| 17. | Jaunasis karys | Vaida Kanišauskienė | 5-10 | 1 |

1. Mokykla padeda kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas.
2. Neformaliojo vaikų švietimo programose dalyvaujančius mokinius mokykla žymi Mokinių registre.
3. Dalykų modulių ir pasirenkamųjų dalykų turinį nustato švietimo, mokslo ir sporto ministro patvirtintos ir (arba) mokyklos parengtos, ir mokyklos vadovo patvirtintos programos. Šios programos įgyvendinamos per pamokas, skirtas mokinio ugdymo poreikiams ir mokymosi pagalbai teikti, numatytas Bendrųjų pradinio ugdymo planų 27 ir Bendrųjų pagrindinio ir vidurinio ugdymo planų 77 punktuose. Mokykla, rengdama pasirenkamųjų dalykų, dalykų modulių programas, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“;
4. Mokykla priima sprendimą dėl mokinio individualaus ugdymo plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planas sudaromas mokiniui, kurio pasiekimai žemi, taip pat mokiniui, kurio pasiekimai aukšti (ypač mokinio, galinčio pasiekti aukščiausią ir aukštą lygmenis, gabumams plėtoti, gebėjimams ugdyti ir siekti individualios pažangos). Individualus ugdymo planas privalomai sudaromas:
   1. asmeniui, atvykusiam mokytis iš užsienio;
   2. mokiniui, kuris mokosi pagal pagrindinio ugdymo programą mokomas namie;
   3. mokiniui, turinčiam specialiųjų ugdymosi poreikių;
5. Mokinio pasiekimai ir pažanga ugdymo procese vertinami:
   1. vadovaujantis teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;
   2. vadovaujantis mokyklos priimtais sprendimais dėl mokinių pasiekimų ir pažangos vertinimo ar (ir) įvertinimo. Mokyklos sprendimai (žr. 1 priedą) dėl mokinių pasiekimų ir pažangos vertinimo ar (ir) įvertinimo skelbiami mokyklos internetinėje svetainėje;
   3. pažymiais pagal dešimtbalę vertinimo skalę. Jei vertinama ne pagal ją, numatomas įvertinimų konvertavimo į pažymius pagal dešimtbalę vertinimo skalę laikas, ne vėlesnis nei mokykloje nustatyto ugdymo laikotarpio, pavyzdžiui, trimestro, pusmečio pabaiga. Neprivaloma konvertuoti, jeigu mokinio pasiekimai įvertinti įrašais „įskaityta“, „neįskaityta“, jeigu to nepageidauja mokinys ar jo tėvai (globėjai, rūpintojai).
6. Nacionaliniame mokinių pasiekimų patikrinime mokykla dalyvauja Pakruojo r. savivaldybės vykdomosios institucijos arba mokyklos vadovo sprendimu. Mokinio pasiekimų rezultatai neįskaičiuojami į ugdymo laikotarpio (pusmečio) įvertinimą.

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

1. Mokykla, planuodama mokyklos ugdymo turinio įgyvendinimą, priėmė sprendimą dėl:
   1. Sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa), įgyvendinimo. Programa įgyvendinama kaip sudėtinė mokyklos sudarytos alkoholio, tabako ir kitų psichiką veikiančių medžiagų vartojimo prevencijos, sveikatos ir gyvenimo įgūdžių ugdymo, rengimo šeimai ir lytiškumo ugdymo bei ugdymo karjerai programos „Aš augu“ dalis;
   2. ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa), įgyvendinimo mokyklos ugdymo turinyje formų. 5-9 klasėse programa įgyvendinama kaip sudėtinė mokyklos sudarytos alkoholio, tabako ir kitų psichiką veikiančių medžiagų vartojimo prevencijos, sveikatos ir gyvenimo įgūdžių ugdymo, rengimo šeimai ir lytiškumo ugdymo bei ugdymo karjerai programos „Aš augu“ dalis. Programai įgyvendinti skiriama valanda 10 klasėje iš mokinių poreikiams tenkinti numatytų valandų;
   3. sąlygų sudarymo kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Mokykla priėmė sprendimą dėl pasirinktos prevencinės programos įgyvendinimo būdų:
      1. 1-4 klasėse įgyvendinama ilgalaikė socialines ir emocines kompetencijas ugdanti prevencinė programą „Aš augu“. Prevencinė programa „Aš augu“ integruojama į dalykų ugdymo turinį, įgyvendinama per neformaliojo vaikų švietimo veiklas, klasių vadovų ir mokyklos sveikatos priežiūros specialistės veiklą.
      2. 5-8 klasėse įgyvendinama socialinio ir emocinio ugdymo programą „Paauglystės kryžkelės“ klasės vadovo valandėlių metu bent 1 kartą per mėnesį ir ilgalaikė socialines ir emocines kompetencijas ugdanti prevencinė programą „Aš augu“, integruojama į dalykų ugdymo turinį, įgyvendinama per neformaliojo vaikų švietimo veiklas, klasių vadovų ir mokyklos sveikatos priežiūros specialistės veiklą;
      3. 9-10 klasėse įgyvendinama ilgalaikė socialines ir emocines kompetencijas ugdanti prevencinė programa „Aš augu“. Prevencinė programa „Aš augu“ integruojama į dalykų ugdymo turinį, įgyvendinama per neformaliojo vaikų švietimo veiklas, klasių vadovų ir mokyklos sveikatos priežiūros specialistės veiklą.
   4. švietimo nacionalinio saugumo klausimais, informacinio raštingumo, verslumo, finansinio raštingumo, antikorupcinio ugdymo įgyvendinimo. Mokykla, atsižvelgdama į mokyklos bendruomenės ir vietos bendruomenės socialinį kontekstą, prioritetinėmis veiklos sritimis numatė švietimą nacionalinio saugumo klausimais ir verslumą, įgyvendinimus per neformaliajam vaikų švietimui (NVŠ) skirtas valandas. Švietimas nacionalinio saugumo klausimais įgyvendinamas 5-10 klasėse NVŠ programoje „Jaunieji kariai“, verslumas – NVŠ programoje „Jaunieji meistrai“ 1-10 klasėse;
   5. galimybių sudarymo mokiniui kiekvieną dieną – prieš pamokas ar (ir) tarp pamokų – užsiimti aktyvia veikla. Mokiniams sudaromos sąlygos kasdien turėti fiziškai aktyvią pertrauką prieš pamokas ir tarp pamokų (20 minučių tarp 4 ir 5 pamokų). Aktyvia fizine veikla mokiniai gali užsiimti mokyklos stadione, kieme, bendrojo naudojimo patalpose, sporto salėje, žaisdami stalo tenisą, judriuosius žaidimus;
   6. pažintinės kultūrinės veiklos organizavimo. Pažintinei, kultūrinei, meninei, kūrybinei veiklai (toliau – pažintinei kultūrinei veiklai), kuri yra mokyklos ugdymo turinio dalis ir įgyvendinama atsižvelgiant į Pradinio ir Pagrindinio ugdymo bendrosiose programose numatytą dalykų turinį, mokinių amžių, organizuoti mokykla priėmė šiuos sprendimus:
      1. per mokslo metus 1-10 klasių mokiniams skiriamos 10 ugdymo dienų kultūrinės pažintinės veiklos pamokų metu:

|  |  |  |
| --- | --- | --- |
| Eil.Nr. | Veikla | Data |
| *1-4 klasės* | | |
| 1. | Rugsėjo 1-oji – Mokslo ir žinių diena | Rugsėjis (2 d.) |
| 2. | Sporto diena | Spalis (25 d.) |
| 3. | Kalėdinė šventė | Gruodis |
| 4. | Vasario 16-oji | Vasaris (14 d.) |
| 5. | Knygos diena | Kovas (20 d.) |
| 6. | Sporto diena | Birželis (6 d.) |
| 7. | Paskutinio skambučio šventė | Birželis (5 d.) |
| 8. | Dvi edukacinės išvykos | Rugsėjis–birželis |
| *5-10 klasės* | | |
| 1. | Rugsėjo 1-oji – Mokslo ir žinių diena | Rugsėjis (2 d.) |
| 2. | Savivaldos diena | Spalis (4 d.) |
| 3. | Sporto šventė | Spalis |
| 4. | Dainų dainelė | Gruodis |
| 5. | Kalėdinis karnavalas | Gruodis (20 d.) |
| 6. | Kalbos | Kovas |
| 7. | „Velykų margumynai“ | Balandis |
| 8. | Turizmo diena | Birželis |
| 9. | Dvi edukacinės išvykos | Rugsėjis–birželis |

* + 1. 5-9 klasių mokiniams skiriamos 9 val. (12 pamokų) ugdomajai veiklai – kultūriniam pažintiniam renginiui „Tyrėjų naktis“ – ne pamokų metu. Ši veikla yra sudėtinė 185 darbo dienų ugdymo proceso dalis ir atitinka 2 darbo dienas;
    2. 1-4 klasių mokiniams skiriamos 9 val. (12 pamokų) ugdomajai veiklai – dviem kultūriniams pažintiniams renginiams „Draugystės ratas“ ir „Pažink savo gimtinę“– ne pamokų metu. Ši veikla yra sudėtinė 175 darbo dienų ugdymo proceso dalis ir atitinka 2 darbo dienas;
    3. veikla išdėstoma tolygiai per mokslo metus;
    4. pažintinę kultūrinę veiklą galima organizuoti ne tik mokykloje, bet ir kitose aplinkose (muziejuose, atviros prieigos centruose, virtualiose mokymosi aplinkose);
    5. mokymosi laikas išvykose, ekskursijose ar kitais panašiais atvejais, trunkantis ilgiau nei pamoka, perskaičiuojamas į 45 minučių trukmės pamokas pagal taisyklę: 3 astronominės valandos atitinka 4 pamokas;
    6. pažintinės kultūrinės veiklos turinys įtraukiamas į dalyko teminį planą, o veikla fiksuojama dienyne, įrašant pamokos temą „Pažintinė kultūrinė veikla“.

1. Pagal pagrindinio ugdymo programą besimokantys mokiniai privalo bent 10 valandų (pamokų) per mokslo metus skirti socialinei-pilietinei veiklai. Socialinė-pilietinė veikla fiksuojama el. dienyne. Socialinė-pilietinė veikla organizuojama, atsižvelgiant į mokinių, mokyklos ir vietos bendruomenės poreikius, mokyklos socialinės-pilietinės veiklos organizavimo patirtį bei tvarkos aprašą (žr. 4 priedą).
2. Etninė kultūrinė veikla įgyvendinama vadovaujantis Pagrindinio ugdymo etninės kultūros bendrąja programa, kuri patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“ (toliau – Etninės kultūros programa).

**KETVIRTASIS SKIRSNIS**

**MOKYMOSI KRŪVIO REGULIAVIMAS**

1. Mokiniui mokymosi krūvis per savaitę paskirstomas proporcingai. Vadovaujantis Higienos norma mokykloje ugdymo procesui organizuoti sudaromas tvarkaraštis.
2. Mokiniui, derinant formaliojo ir neformaliojo vaikų švietimo programas, per dieną 1 klasėje negali būti daugiau kaip 5 pamokos, 2–4 klasėse – daugiau kaip 6 pamokos, 5–10 klasėse – daugiau kaip 7 pamokos.
3. Penktadienį, pagal galimybes, organizuojama mažiau pamokų nei kitomis savaitės dienomis.
4. Mokykla vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, mokykla priima sprendimus dėl ugdymo proceso koregavimo.
5. Mokykla užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi iš karto po ligos, atostogų, nerekomenduojami po šventinių dienų. Kontrolinių darbų grafikas pildomas elektroniniame dienyne.
6. Užduotys atlikti namuose skiriamos pagal mokyklos nustatytą tvarką (žr. 5 priedą). Mokykla užtikrina, kad užduotys, kurios skiriamos atlikti namuose:
   1. atitiktų mokinio galias;
   2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;
   3. nebūtų skiriamos atostogoms;
   4. nebūtų skiriamos dėl įvairių priežasčių neįvykusių pamokų uždaviniams įgyvendinti.
7. Mokykloje esant mokinių, kurie mokosi pagal pagrindinio ugdymo programą ir negali tinkamai atlikti skiriamų užduočių dienos centruose arba namuose dėl nepalankių socialinių ekonominių kultūrinių sąlygų, sudaromos sąlygas jas atlikti mokykloje.
8. Penktų klasių mokiniams, kurie pradeda mokytis pagal pagrindinio ugdymo programos pirmąją dalį, mokykla, suderinusi su mokinių tėvais (globėjais, rūpintojais), gali skirti didesnį nei numatyta minimalų privalomų pamokų skaičių. Kitų klasių mokiniams bendras pamokų skaičius per savaitę gali būti ir didesnis, nei numatyta, Bendrųjų ugdymo planų 77 punkte.
9. Mokymosi pagalbai skiriama trumpalaikės ar ilgalaikės konsultacijos. Trumpalaikių konsultacijų (trumpesnių už pamokos trukmę) dažnumas priklauso nuo mokantis kylančio mokymosi poreikio išsiaiškinti neaiškumus. Jos neįskaitomos į mokinio mokymosi krūvį. Ilgalaikės (trukmė lygi pamokos trukmei) konsultacijos organizuojamos per visą mokyklos nustatytą mokymosi trukmės periodą (pavyzdžiui, trimestrą, pusmetį) ir įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.
10. Mokinys, jeigu pageidauja, mokyklos direktoriaus įsakymu gali būti atleidžiamas nuo dalies ar visų pamokų lankymo tų dalykų:
    1. kurių jis yra nacionalinių ar tarptautinių olimpiadų, konkursų einamaisiais mokslo metais nugalėtojas;
    2. kurių mokosi formalųjį švietimą papildančio ugdymo mokyklose (muzikos, dailės, menų, sporto ir kitose) pagal formalųjį švietimą papildančio ugdymo programas (ar yra jas baigęs);
    3. kurių mokosi pagal kitas neformaliojo vaikų švietimo programas.
11. Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo programų ar kitų neformaliojo švietimo programų turiniu, kuris turi derėti su Bendrųjų programų turiniu. Programas ar jų nuorodas mokyklai pateikia mokinys ar mokinio tėvai (globėjai, rūpintojai) kartu su prašymu dėl atleidimo nuo to dalyko pamokų iki mokyklos sprendimu numatomos datos.
12. Mokykla priima sprendimus dėl menų ar fizinio ugdymo dalykų, o išimtiniais atvejais – ir kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į pažymius pagal dešimtbalę vertinimo skalę.
13. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Mokykla užtikrina nuo pamokų atleistų mokinių saugumą ir užimtumą. Jeigu šios pamokos pagal pamokų tvarkaraštį yra pirmosios ar paskutinės, mokiniai mokyklos sprendimu gali į mokyklą atvykti vėliau arba išvykti anksčiau. Apie tai mokykla informuoja tėvus.

**PENKTASIS SKIRSNIS**

**MOKYMOSI PAGALBOS TEIKIMAS MOKINIUI**

1. Mokymosi pagalba mokykloje teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:
   1. dėl ligos ar kitų priežasčių praleidusiam dalį pamokų;
   2. gavusiam nepatenkinamą atsiskaitomųjų ar kitų užduočių įvertinimą;
   3. gavusiam kelis iš eilės nepatenkinamus kurio nors dalyko įvertinimus;
   4. jei pasiekimų lygis (vieno ar kelių dalykų) žemesnis, nei numatyta Pradinio ir Pagrindinio ugdymo bendrosiose programose, ir mokinys nedaro pažangos;
   5. jei nacionalinio pasiekimų patikrinimo metu nepasiekiamas patenkinamas lygmuo;
   6. jei jo pasiekimai yra aukščiausio lygmens ir (ar) jei jis siekia domėtis pasirinkta mokymosi sritimi;
   7. kitais mokyklos pastebėtais mokymosi pagalbos poreikio atvejais.
2. Mokykla užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).
3. Mokymosi pagalbos teikimo veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką.
4. Mokykloje už mokymosi pasiekimų stebėsenos koordinavimą ir mokymosi pagalbos teikimo organizavimą atsakingas direktoriaus pavaduotojas ugdymui.
5. Mokymosi pagalbos teikimas organizuojamas pagal mokyklos nustatytą tvarką (žr. 3 priedą)

**ŠEŠTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

1. 44. Mokykla, atvykus asmeniui, baigusiam užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):
2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas). Mokykla išsiaiškina atvykusiojo asmens lūkesčius ir norus mokytis kartu su bendraamžiais (suaugusiųjų – pagal suaugusiųjų bendrojo ugdymo programą), švietimo pagalbos poreikį ar poreikį tam tikrą dalį laiko intensyviai mokytis lietuvių kalbos (suaugusiųjų – pagal suaugusiųjų bendrojo ugdymo programą);
   1. informuoja valstybinės mokyklos (biudžetinės įstaigos) savininko teises ir pareigas įgyvendinančią instituciją, savivaldybės mokyklos (biudžetinės įstaigos) savivaldybės vykdomąją instituciją ar jos įgaliotą asmenį, valstybinės ir savivaldybės mokyklos (viešosios įstaigos) ar nevalstybinės mokyklos savininką (dalyvių susirinkimą);
   2. kartu su mokinio tėvais (globėjais ir rūpintojais) numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą laiko dalį intensyviai mokytis lietuvių kalbos;
   3. paskiria asmenį, galintį padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis, prireikus pasitelkia mokinius savanorius;
   4. sudaro mokinio mokymosi individualų planą, kuriame gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 77, 93 punktuose, pavyzdžiui, sudarant galimybę kurį laiką nesimokyti kai kurių dalykų ar jų dalies, bet nepažeidžiant mokinio mokymosi poreikių;
   5. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų ir rūpintojų) įsipareigojimus. Adaptaciniu laikotarpiu rekomenduojama stebėti mokinių individualią pažangą ir jų pasiekimų nevertinti pažymiais. Užsitęsus mokinio adaptacijai ar iškilus sunkumų, susijusių su adaptacija, į adaptacijos procesų valdymą turi būti įtraukta mokyklos vaiko gerovės komisija;
   6. nuolat bendradarbiauja su mokinio tėvais (globėjais ir rūpintojais) ar teisėtais mokinio atstovais ir teikia informaciją apie mokinio mokymąsi, daromą pažangą;
   7. siūlo neformaliojo vaikų švietimo veiklas, konsultuoja dėl jų pasirinkimo;
   8. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).
3. Jeigu mokinys nemoka ar menkai moka lietuvių kalbą, mokykla gali organizuoti:
   1. lietuvių kalbos mokymąsi intensyviu būdu (išlyginamosiose klasėse, grupėse ar kitomis formomis), kartu užtikrindama, kad kitus dalykus (pavyzdžiui, menus, gamtos mokslus ir kt.) jis mokytųsi kartu su bendraamžiais;
   2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;
   3. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą;
   4. mokymąsi kitu mokyklos siūlomu būdu, suderintu su mokinio tėvais (globėjais ir rūpintojais).

**SEPTINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

1. Mokykla, įgyvendindama pradinio ir pagrindinio ugdymo programas, nustato laikinosios mokymosi grupės dydį – ne mažiau 5 mokinių.
2. Mokyklos ugdymo turiniui įgyvendinti klasėje sudaromos laikinosios grupės:
   1. doriniam ugdymui – tikybai ir etikai – mokyti 1 klasėje;
   2. technologijų dalykui mokyti 6, 7, 8 klasėse.

**AŠTUNTAS SKIRSNIS**

**DALYKŲ MOKYMO INTENSYVINIMAS**

1. Mokykla Bendruosiuose ugdymo planuose dvejiems metams nustatytą pamokų skaičių skiria trumpesniam laikotarpiui, kad mokiniai, intensyviau mokydamiesi, dalyko bendrojoje programoje numatytus pasiekimus pasiektų per trumpesnį laikotarpį arba, organizuodama ugdymo procesą, intensyvina dalykų mokymą nustatydama kitokį ugdymo trukmės laikotarpį:
   1. žmogaus sauga – 5 klasėje išeinamas 5-6 klasių kursas, 9 klasėje – 9-10 klasių kursas;
   2. technologijos – 8 klasėje I pusmetį, 9 ir 10 klasėse II pusmetį skiriamos 2 savaitinės pamokos;
   3. pilietiškumo pagrindai – 10 klasėje I pusmetį skiriamos 2 savaitinės pamokos.
   4. lietuvių kalba – 5-10 klasėse vieną dieną per savaitę skiriama po 2 viena po kitos vykstančias pamokas;
   5. matematika – 5-8 ir 10 klasėse per dieną gali būti skiriamos 2 pamokos.
2. Intensyvinant dalyko mokymą, išlaikomas bendras pamokų, skirtų dalykui per dvejus metus, skaičius ir neviršijamas maksimalus pamokų skaičius per savaitę, nustatytas pagal Higienos normą.

**DEVINTAS SKIRSNIS**

**MOKYMO NAMIE ORGANIZAVIMAS**

1. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.
2. Mokiniai namie mokomi savarankišku mokymo proceso organizavimo būdu. Nuotoliniu mokymo proceso organizavimo būdu mokiniai gali būti mokomi tik pritarus gydytojų konsultacinei komisijai. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.
3. Savarankišku mokymo proceso organizavimo būdu Bendrosios programos ugdymo dalykams įgyvendinti namie mokomam mokiniui 1-3 klasėse skiriama 315 metinių (9 savaitinės) pamokų, 4 klasėje – 385 metinės (11 savaitinių) pamokos, 5-6 klasėse skiriamos 444 metinės (12 savaitinių) pamokos, 7-8 klasėse – 481 metinė (13 savaitinių) pamokų, 9-10 – 555 metinės (15 savaitinių) pamokų. Dalį pamokų gydytojų konsultacinės komisijos leidimu mokinys gali lankyti gimnazijoje.
4. Suderinus su mokinio tėvais (globėjais, rūpintojais), mokyklos direktoriaus įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų gimnazijoje, įrašoma į mokinio individualų ugdymo planą. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**III SKYRIUS**

**PRADINIO UGDYMO PROGRAMOS VYKDYMAS**

1. Ugdymo sričių ir ugdymo dalykų programų įgyvendinimas:
   1. *Dorinis ugdymas:*
      1. mokykloje dėstoma etika ir tikyba. Mokiniui dorinio ugdymo dalyką parenka tėvai (globėjai, rūpintojai);
      2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.
   2. *Kalbinis ugdymas:*
      1. lietuvių kalbos dalykas yra Pradinio ugdymo programos sudedamoji dalis;
      2. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano 27 punkte nurodytas pamokas;
      3. pirmosios užsienio kalbos mokymas: pirmosios užsienio kalbos (siūloma anglų k.) mokoma(si) antraisiais-ketvirtaisiais Pradinio ugdymo programos metais.
   3. *Socialinis ir gamtamokslinis ugdymas:* 
      1. gamtamoksliniams gebėjimams ugdytis skiriama pusė pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (vieną ketvirtąją) dalykui skiriamo laiko ugdymas turėtų vykti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;
      2. socialiniams gebėjimams ugdyti rekomenduojama dalį (vieną ketvirtąją) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).
   4. *Fizinis ugdymas:*
      1. mokykla sudaro sąlygas mokiniams lankyti ne mažiau kaip 105 fizinio ugdymo pamokas per metus (3 pamokas per savaitę);
      2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;
      3. tėvų (globėjų) pageidavimu mokiniai gali lankyti sveikatos grupes ne mokykloje;
      4. siekiant skatinti mokinių aktyvumą, sveikatinimą, ugdymo proceso metu organizuojamos judriosios pertraukos, fiziniam aktyvumui skirtos veiklos.
   5. *Meninis ugdymas (dailė ir technologijos, muzika, šokis, teatras):*
      1. technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko, nurodyto Bendrojo ugdymo plano 27 punkte;
      2. atsižvelgiant į mokyklos bendruomenės meninio ugdymo poreikius ir mokyklos galimybes mokykloje 2-4 klasėse vykdomas kryptingas meninis (muzikinis) ugdymas. Mokykla parengia kryptingo meninio (muzikinio) ugdymo programą, kurią tvirtina mokyklos direktorius.
      3. Siekiant mažesnio mokinių mokymosi krūvio ir įvairiapusiškesnio fizinio ugdymo, mokiniui, lankančiam neformaliojo vaikų švietimo ir (ar) formalųjį švietimą papildančio ugdymo veiklas ir pateikusiam tai įrodančią informaciją, fizinio aktyvumo pamokas (ar jų dalį) mokykloje galima įskaityti. Šių programų turinys turi derėti su Bendrųjų programų turiniu. Pamokų įskaitymo tvarką nusistato mokykla. Mokiniui, kuriam neįskaitomos neformaliojo vaikų švietimo ir (ar) formalųjį švietimą papildančio ugdymo veiklos, turi būti organizuojama tiek pamokų, kiek nurodyta Bendrųjų ugdymo planų 27 punkte.
   6. Integruojamosios, prevencinės ir kitos ugdymo programų įgyvendinamos integruojant į Bendrosios programos ugdymo dalykų programų turinį:
      1. bendrųjų kompetencijų ir gyvenimo įgūdžių ugdymo programa, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;
      2. žmogaus saugos bendroji programa;
      3. alkoholio, tabako ir kitų psichiką veikiančių medžiagų vartojimo prevencijos programą, patvirtintą Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“, sveikatos ir lytiškumo ugdymo bei rengimo šeimai bendrosios programą (patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“), ugdymo karjerai programą (patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“), gyvenimo įgūdžių ugdymo programą (toliau – programa „Aš augu“);
      4. etninės kultūros ugdymas;
      5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;
   7. Mokytojas numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.
2. Pamokų skaičius pradinio ugdymo bendrajai programai įgyvendinti per savaitę (metus):

|  |  |  |  |  |  |
| --- | --- | --- | --- | --- | --- |
| Klasė  Dalykas | 1 | 2 | 3 | 4 | |
| Dorinis ugdymas: tikyba/etika | 1/1 (35) | 1(35) | 1(35) | 1(35) | |
| Lietuvių kalba | 8 (280) | 7 (245) | 7 (245) | 7(245) | |
| Užsienio kalba (anglų k. ) | 0 | 2 (70) | 2 (70) | 2 (70) | |
| Matematika | 4 (140) | 5 (175) | 4(140) | 5 (140) | |
| Pasaulio pažinimas | 2 (70) | 2 (70) | 2 (70) | 2 (70) | |
| Dailė ir technologijos | 2 (70) | 2 (70) | 2 (70) | 2 (70) | |
| Muzika | 2 (70) | 2 (70) | 2 (70) | 2 (70) | |
| Fizinis ugdymas | 3 (105) | 3 (105) | 3 (105) | 3 (105) | |
| Privalomų pamokų skaičius | 22 | 24 | 23 | 24 | |
| Ilgalaikės konsultacijos | 1 (35) | 0,5 (17,5) | 0,5 (17,5) | 0,5 (17,5) | |
| Kryptingas meninis (muzikinis) ugdymas |  | 0,5 (17,5) | 0,5 (17,5) | 0,5 (17,5) | |
| Valandos, skirtos mokinių ugdymosi poreikiams tenkinti | 1 (35) | 1 (35) | 1 (35) | 1 (35) | |
| Neformalusis švietimas | 2 (70) | 2 (70) | 2(70) | | 2(70) |
| 4 (140) | | 4 (140) | | |

\*\* Minimalus pamokų skaičius lietuvių kalbai ir matematikai gali būti koreguojamas tarp klasių, atsižvelgiant į praėjusiais mokslo metais skirtą pamokų skaičių.

**IV SKYRIUS**

**PAGRINDINIO UGDYMO PROGRAMOS VYKDYMAS**

1. Mokykla įgyvendina Pagrindinio ugdymo bendrąsias programas, kurias sudaro ugdymo sritys ir dalykai: dorinis ugdymas: etika, katalikų tikyba; kalbos: lietuvių kalba ir literatūra, pirmoji užsienio kalba, antroji užsienio kalba; matematika; gamtamokslinis ugdymas; socialinis ugdymas: istorija, geografija, pilietiškumo ugdymas, ekonomika ir verslumas; meninis ugdymas: dailė, muzika; informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.
2. Mokykla, formuodama mokyklos pagrindinio ugdymo programos turinį, siūlo mokiniams rinktis:
   1. dalyko modulius: lietuvių k. ir literatūros – 6, 8, 9 ir10 klasėse, matematikos – 6, 8, 9 ir 10 klasėse;
   2. pasirenkamuosius dalykus: kryptingą meninį (muzikinį) ugdymą 5-7 klasėse, rusų kalbą 5 klasėje, ugdymą karjerai 10 klasėje;
3. Mokykla nustato ir skiria 1 mėnesio adaptacinį laikotarpį pradedantiems mokytis pagal pagrindinio ugdymo programos pirmąją dalį ir naujai atvykusiems mokiniams. Per adaptacinį laikotarpį stebima individuali pažanga, bet mokinių pasiekimų ir pažangos pažymiais nevertinami.
4. Dalyko sričių ugdymo įgyvendinimo ypatumai:
   1. *Dorinis ugdymas*:
   2. dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats.
   3. siekiant užtikrinti mokymosi tęstinumą ir nuoseklumą, etiką arba tikybą rekomenduojama rinktis dvejiems metams (5–6, 7–8, 9–10 klasėms).
   4. *Lietuvių kalba ir literatūra*:
      1. į lietuvių kalbos ir literatūros 5 pamokas integruojama laisvės kovų istorija.
   5. *Užsienio kalba:*
      1. užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;
      2. antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą (mokykla siūlo rusų k. ir prancūzų k.). Tėvų (globėjų, rūpintojų) pageidavimu antrosios užsienio kalbos pradedama mokyti nuo 5 klasės;
      3. baigiant pagrindinio ugdymo programą, organizuojamas užsienio kalbų pasiekimų patikrinimą centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS);
      4. keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
      5. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.
   6. *Gamtos mokslai:*
      1. mokykla užtikrina, kad eksperimentiniams ir praktiniams įgūdžiams ugdyti gamtos mokslų dalykų turinyje būtų skiriama ne mažiau kaip 30 procentų dalykui skirtų pamokų per mokslo metus.
   7. *Technologijos:*
      1. mokiniai, kurie mokosi pagal pagrindinio ugdymo programos pirmąją dalį (5-8 klasėse), kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;
      2. mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso;
      3. mokiniai, baigę integruoto technologijų kurso programą, pagal savo interesus ir polinkius renkasi kurią nors privalomą technologijų programą (mitybos, tekstilės, konstrukcinių medžiagų, elektronikos, gaminių dizaino ir technologijų arba kitokias technologinio ugdymo programas, mokyklos sukurtas, atsižvelgiant į specifinius mokinių poreikius ). Mokiniai gali keisti pasirinktą technologijų programą pasibaigus pusmečiui.
   8. *Informacinės technologijos.*
      1. 7–8 klasėse skiriamos 37 dalyko pamokos per dvejus metus. 7 klasėje pirmą pusmetį pamokos skiriamos informacinių technologijų bendrosios programos kursui (apie 50 procentų metinių pamokų), o antrą pusmetį informacinių technologijų mokoma integruotai su kitais dalykais (kiti 50 procentų pamokų); 8 klasėje – priešingai: pirmą pusmetį informacinių technologijų mokoma integruotai (apie 50 procentų metinių pamokų), o antrą pusmetį pamokos skiriamos informacinių technologijų bendrosios programos kursui (kiti 50 procentų pamokų). Mokykloje informacinių technologijų programa integruojama 1-2 pamokas į visus 7-8 klasėse dėstomus dalykus:

| Dalykas | Pamokų sk. | Dalyko tema |
| --- | --- | --- |
| 7 klasė | | |
| Tikyba | 1 | Kokia sakramentų vieta mano gyvenime? |
| Lietuvių k. ir lit. | 2 | Reklamos (antireklamos) kūrimas. |
| Anglų k. | 2 | Įžymybės profilis. |
| Rusų k. | 1 | Laiškas draugui. |
| Istorija | 1 | Senovės Graikijos laimėjimai. |
| Geografija | 2 | Ugnikalnių veikla. |
| Biologija | 1 | Grybų įvairovė ir paplitimas. |
| Fizika | 1 | Vandens anomalija. |
| Matematika | 2 | Diagramos.  Statistiniai skaičiavimai. |
| Dailė | 2 | Regimosios reklamos poveikis žiūrovui. |
| Muzika | 1 | Kamanės skridimas. |
| Technologijos | 2 | Virtuvės projektas. |
| Žmogaus sauga | 1 | Gaisras buityje, kaip apsisaugoti. |
| 8 klasė | | |
| Tikyba | 1 | Kaip naujos technologijos gali padėti augti mūsų dvasiai? |
| Lietuvių k. ir lit. | 2 | Kirčiavimas. |
| Anglų k. | 2 | Mano mėgstamos televizijos laidos. |
| Rusų k. | 1 | Mano butas, kambarys. |
| Istorija | 1 | Bažnyčios vaidmuo viduramžiais. |
| Geografija | 2 | Klimato įvairovė Europoje. |
| Biologija | 1 | Augalai irgi juda. |
| Fizika | 1 | Trinties rūšys. |
| Chemija | 1 | Emulgatoriai maisto produktuose. |
| Matematika | 2 | Daugianariai ir jų pertvarkiai.  Duomenų grupavimas. |
| Dailė | 2 | Regimosios reklamos poveikis žiūrovui. |
| Muzika | 1 | Simfonija. |
| Žmogaus sauga | 1 | Būtinieji reikmenys įvykus nelaimei. |

* + 1. Integruojant dalyko ir informacinių technologijų programas, pamoką gali planuoti ir dalyko mokytoją konsultuoti informacinių technologijų mokytojas arba pamokoje gali dirbti du mokytojai (dalyko ir informacinių technologijų). Dalyko mokytojui turint pakankamai gerus skaitmeninio raštingumo gebėjimus, nėra būtina, kad pamokoje dirbtų du mokytojai.
    2. 9–10 klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Mokykla siūlo rinktis ne mažiau kaip iš dviejų modulių. Modulį renkasi mokinys.
  1. *Socialiniai mokslai:*
     1. laisvės kovų istorijai mokyti skiriama 13 pamokų, integruojant jas į istorijos ir pilietiškumo pagrindų ugdymo turinį;
     2. rekomenduojama į istorijos, geografijos, pilietiškumo ugdymo pagrindų dalykų turinį integruoti Lietuvos ir pasaulio realijas, kurios turi būti nuolat sistemingai atskleidžiamos ir aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.
  2. *Fizinis ugdymas*:
     1. mokiniui, kuris 2019–2020 mokslo metais mokosi 5 ar 6 klasėje, privalomos 3 fizinio ugdymo pamokos per savaitę arba 111 pamokų per mokslo metus;
     2. kiekvienam mokiniui sudaromos sąlygos rinktis jo pomėgius atitinkančią neformaliojo švietimo programą, skirtą fizinio aktyvumo veikloms. Mokykla užtikrina pasiūlos įvairovę ir organizuoja mokinių, lankančių šias programas, apskaitą;
     3. specialiosios medicininės fizinio pajėgumo grupės mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą; tėvų (globėjų, rūpintojų) pageidavimu mokiniai gali lankyti sveikatos grupes ne mokykloje.
     4. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.
     5. mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

1. Pamokų skaičius Pagrindinio ugdymo programai įgyvendinti per savaitę:

| Klasė    Dalykas | 5 | 6 | 7 | 8 | 9 | 10 |
| --- | --- | --- | --- | --- | --- | --- |
| Etika/tikyba | 1 | 1 | 1 | 1 | 1 | 1 |
| Lietuvių kalba ir literatūra | 5 | 5 | 5 | 5 | 4 | 5 |
| Užsienio kalba\*\*  (1-oji) | 3 | 3 | 3 | 3 | 3 | 3 |
| Užsienio kalba\*\*  (2-oji) |  | 2 | 2 | 2 | 2 | 2 |
| Matematika | 4 | 4 | 4 | 4 | 3 | 4 |
| Gamta ir žmogus | 2 | 2 |  |  |  |  |
| Biologija |  |  | 2 | 1 | 2 | 1 |
| Fizika |  |  | 1 | 2 | 2 | 2 |
| Chemija |  |  |  | 2 | 2 | 2 |
| Informacinės technologijos | 1 | 1 | 0,5 | 0,5 | 1 | 1 |
| Istorija | 2 | 2 | 2 | 2 | 2 | 2 |
| Pilietiškumo pagrindai |  |  |  |  | 1 | 1 |
| Geografija |  | 2 | 2 | 2 | 2 | 1 |
| Ekonomika ir verslumas |  |  |  |  |  | 1 |
| Dailė | 1 | 1 | 1 | 1 | 1 | 1 |
| Muzika | 1 | 1 | 1 | 1 | 1 | 1 |
| Technologijos | 2 | 2/2\*\* | 2/2\*\* | 1/1\*\* |  |  |
| Technologijos (gaminių dizainas, konstrukcinės medžiagos) |  |  |  |  | 1,5 | 1 |
| Fizinis ugdymas | 3 | 3 | 2 | 2 | 2 | 2 |
| Žmogaus sauga | 1 |  | 0,5 | 0,5 | 0,5 |  |
|  |  |  |  |  |  |  |
| Privalomų pamokų skaičius | 26 | 29 | 29 | 30 | 31 | 31 |
| Kryptingas meninis (muzikinis) ugdymas | 1\* | 1\* | 1\* |  |  |  |
| Lietuvių k. modulis |  | 0,5\* |  | 0,5\* | 1\* | 1\* |
| Matematikos modulis |  | 1\* |  | 1\* | 1\* | 1\* |
| Rusų k. | 1\* |  |  |  |  |  |
| Ugdymas karjerai |  |  |  |  |  | 1\* |
| Konsultacijos | 5\* | | | |  | |
| Pamokų skaičius mokinio ugdymo  poreikiams tenkinti, mokymosi pagalbai teikti (iš viso) | 12\* | | | | 5\* | |
| Neformalusis švietimas | 7 | | | | 5 | |
| Socialinė – pilietinė veikla\*\*\* | 10 | 10 | 10 | 10 | 10 | 10 |

\*pamokos mokinio ugdymo poreikiams tenkinti, mokymosi pagalbai teikti,

\*\*jei klasė skiriama į grupes nurodomos kiekvienai grupei skirtos valandos (pvz. 3/3),

\*\*\*pamokų skaičius per mokslo metus.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

1. Mokykla, rengdama mokyklos ugdymo planą, užtikrina visų mokinių įtrauktį į švietimą, šalina kliūtis, trukdančias teikti būtiną mokymosi ir švietimo pagalbą, pritaiko mokymosi aplinką.
   1. Mokykla, formuodama mokyklos, klasės, mokinio ugdymo turinį ir organizuodama, įgyvendindama ugdymo procesą, vadovaujasi bendrosiomis programomis ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis švietimo programų įgyvendinimą) ir atsižvelgia į:
   2. mokinio mokymosi ir švietimo pagalbos poreikius;
   3. formaliojo švietimo programą;
   4. mokymosi formą ir mokymo proceso organizavimo būdą;
   5. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.
2. Pagrindinio ugdymo individualizuotos programos ir socialinių įgūdžių ugdymo programos įgyvendinimas nurodomas Bendrųjų ugdymo planų 6 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

1. Mokykla, rengdama ugdymo planą mokiniui ir vadovaudamasi BUP 77, 93 punktuose nurodytu pagrindinio programoms įgyvendinti skiriamų pamokų skaičiumi, gali:
   1. iki 30 procentų koreguoti dalykų programoms įgyvendinti skiriamų metinių pamokų skaičių (nemažinant nustatyto mokiniui minimalaus pamokų skaičiaus per savaitę);
   2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui ir t. t., skaičių, siekiant plėtoti asmens kompetencijas ir tenkinti ugdymosi poreikius;
   3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;
   4. keisti pamokų trukmę, dienos ugdymo struktūrą;
   5. formuoti nuolatines ar laikinąsias grupes, pogrupius iš tų pačių ar skirtingų klasių mokinių;
   6. vėliau pradėti mokyti pirmosios ar antrosios užsienio kalbos, mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), judesio ir padėties, bendrųjų mokymosi sutrikimų, turintį kochlearinius implantus;
   7. besimokantį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;
   8. besimokančiam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 77 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;
2. Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 77 ir 93 punktais dalykų programoms įgyvendinti nurodomu pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas.
3. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,  
MOKYMOSI PASIEKIMŲ IR PAŽANGOS VERTINIMAS**

1. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 23 punkto nuostatomis.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(-si), kokie bus mokinio mokymosi pasiekimų vertinimo ir pa(-si-)tikrinimo būdai, kokiomis mokymo(-si) priemonėmis bus naudojamasi).
3. Dėl mokinio, kuris mokosi pagal individualizuotą pagrindinio ugdymo programą arba Socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi mokykla (vertinimo įrašai „įskaityta“, „neįskaityta“, aprašai, pažymiai ir kt.).
4. Mokinio, kuris mokosi pagal pradinio ugdymo individualizuotą programą bei specialiosios medicininės fizinio pajėgumo grupes kitose klasėse, mokinių padaryta arba nepadaryta pažanga fiksuojama dienyne įrašant ,,p. p“ arba ,,n. p“;
5. Mokinio, kuris mokosi pagal pagrindinio ugdymo individualizuotą programą, mokymosi pasiekimai vertinami atsižvelgus į jo asmeninę daromą pažangą. Mokinių žinios vertinamos pažymiais.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

1. Specialiosios pedagoginės ir specialiosios pagalbos paskirtis – didinti ugdymo veiksmingumą.
2. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijomis.
3. Specialioji pedagoginė pagalba teikiama:
   1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;
   2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(-si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;
   3. specialiųjų pratybų forma: individualiai, mažoms grupelėms (2–4 mokiniai), grupėms (5–8 mokiniai). Mokiniams, turintiems didelių ir labai didelių specialiųjų ugdymosi poreikių, pagalba gali būti teikiama per specialiąsias pamokas;
4. Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

1. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.
2. Mokiniui, kuris mokosi pagal pritaikytą bendrojo ugdymo programą, mokyti namie mokykla skiria pamokų vadovaudamasi Bendrųjų ugdymo planų 56–60 ir 77, 93 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms, o mokiniui, kuris mokosi tautinės mažumos kalba, papildomai skirti 37– 74 valandas lietuvių kalbai ir literatūrai mokyti.
3. Mokinio, kuris mokosi pagal individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 56–60 punktais. Mokyti namie skiriamos ne mažiau kaip 296 valandos per metus:
   1. iki 74 pamokų per metus galima skirti specialiosioms pamokoms ar specialiosioms pratyboms;
   2. mokiniui, turinčiam judesio ir padėties sutrikimų rekomenduojama iki 74 pamokų per metus skirti gydomajai mankštai.

**Ugdymo plano**

**priedai**

**1 priedas**

**PAKRUOJO R. ROZALIMO PAGRINDINĖS MOKYKLOS**

**MOKINIŲ PAŽANGOS IR PASIEKIMŲ VERTINIMAS 1-10 KL.**

**ĮŽANGA**

Bendrojo lavinimo mokyklai keliamas tikslas – ugdyti asmenį, pasirengusį gyventi šiuolaikinėje visuomenėje, kompetentingą, savarankišką, atsakingą, norintį ir gebantį mokytis ir kurti savo bei bendruomenės gyvenimą – reikalauja keisti požiūrį į ugdymo turinį, mokymosi metodus, moksleivių pažangos ir pasiekimų vertinimą.

Bendruosiuose ugdymo planuose akcentuojamas naujas požiūris į moksleivių pažangos ir pasiekimų vertinimą, didelis dėmesys skiriamas vertinimo metodų ir formų dermei su Bendrosiomis programomis, pabrėžiama, jog vertinimą būtina grįsti aiškiais, mokiniams suprantamais kriterijais, kurie turi atitikti mokymosi uždavinius. Mokyklos bendruomenė suvokia pakitusią vertinimo sampratą, taiko jos nuostatas ugdymo procese. Planuodamas ugdymo procesą, mokytojas planuoja ir vertinimą, siedamas jį su mokymosi tikslais, atsižvelgdamas į mokinių mokymosi patirtį ir galias. Todėl mokykloje stengtasi sukurti vertinimo sistemą, atitinkančią vertinimo kaitos nuostatas.

**MOKINIŲ PAŽANGOS IR PASIEKIMŲ VERTINIMO SAMPRATA (IŠTRAUKOS)**

Kuriantis informacinei visuomenei, švietimas visame pasaulyje išgyvena esmines permainas.

Keičiasi ugdymo tikslai, mokymo ir mokymosi būdai, mokymosi rezultatų vertinimas. Vertinimo tikslas – padėti mokiniui mokytis ir bręsti kaip asmenybei; pateikti informaciją apie mokinio mokymosi patirtį, pasikeitimus ir pažangą, priimti pagrįstus sprendimus.

**Vertinimo uždaviniai:**

* Padėti mokiniui pažinti save, suprasti savo stipriąsias ir silpnąsias puses, įsivertinti, kelti mokymosi tikslus.
* Padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti mokymą bei vertinimą.
* Suteikti tėvams (globėjams, rūpintojams) informaciją apie vaiko mokymąsi, stiprinti jų ryšius su mokykla.
* Padėti mokyklai planuoti ugdymo turinį ir procesą, suteikti mokinių poreikius atliepiančią pagalbą.

**Vertinimo nuostatos ir principai:**

* Vertinama tai, kas numatyta pasiekti ugdymo procese: mokinių žinios ir supratimas, bendrieji ir dalyko gebėjimai, vertybinės nuostatos ir elgesys.
* Vertinimas skirtas padėti mokytis – mokinys laiku gauna grįžtamąją informaciją apie savo mokymosi patirtį, pasiekimus ir pažangą, jis mokosi vertinti ir įsivertinti.
* Vengiama lyginti mokinių pasiekimus tarpusavyje.
* Vertinimas atviras ir skaidrus – su mokiniais tariamasi dėl vertinimo patikimumo, remiantis išsilavinimo standartais, naudojami įvairūs informacijos šaltiniai.

Tėvai (globėjai, rūpintojai) informuojami apie vaiko mokymąsi pagal reikalą, bet ne rečiau kaip kartą per mėnesį pagal mokykloje nustatytą tvarką. Išsilavinimo standartai yra pagrindinis orientyras visuose vertinimo komponentuose – planuojant, mokant fiksuojant ir aptariant vertinimo informaciją, koreguojant ugdymą.

**MOKINIŲ PAŽANGOS IR PASIEKIMŲ VERTINIMO**

**ROZALIMO PAGRINDINĖJE MOKYKLOJE**

**BENDROJI TVARKA**

* Moksleivių pasiekimų vertinimas grindžiamas aiškiais, moksleiviams žinomais kriterijais. Mokiniams, mokomiems pagal individualias programas, taikomi pagal jiems pritaikytus pažangos ir pasiekimų vertinimo kriterijus. Mokytojas vertinimo kriterijus aptaria su mokiniais.
* Planuodamas ugdymo procesą, mokytojas planuoja ir vertinimą, siedamas jį su mokymosi tikslais, atsižvelgdamas į mokinių mokymosi patirtį ir galias.
* Vertinimo metodus ir formas mokytojai derina tarpusavyje, supažindina mokinius su vertinimo tikslais, kriterijais, laiku, būdais. Mokiniai turi žinoti mokytojo vertinimo sistemą. Pirmiausia – užduočių atlikimo kokybė, po to – pažymys.
* Moksleivių, besimokančių pagal pagrindinio ugdymo programą, pasiekimams vertinti taikoma 10 balų sistema.
* Adaptacinio laikotarpio metu (2 sav.) moksleiviams, pradedantiems pagrindinio ugdymo programą ir naujai atvykusiems, pažymiai nerašomi. Prie vertinimo balais pereinama palaipsniui.
* Mokinių pažangos ir pasiekimų vertinimas ugdymo procese grindžiamas jų mokymosi eigos stebėjimu. 5-10 kl. mokinių tėvams (globėjams, rūpintojams) ne rečiau kaip kartą per 1 mėnesį teikti informaciją apie sėkmingumą (komentaras raštu ir žodžiu) apie tai, kas pasiekta, ką reikia patobulinti. Mokytojai, dirbantys 5-10 kl., iškilus mokymosi ar pamokų nelankymo problemoms informuoja klasės auklėtoją arba tėvus (globėjus, rūpintojus), soc. pedagogę, VGK.
* Pažymiu įvertinami mokinių pasiekimai baigus dalyko programos temą, skyrių, kitą užbaigtą programos dalį. Pažymiu vertinti kontrolines užduotis, savarankiškus, kūrybinius, laboratorinius ir kt. darbus, kai mokinys parodo Išsilavinimo standartuose numatytas žinias, supratimą ir gebėjimus.
* Minimalus pažymių skaičius: (5-10 kl.) savaitinių valandų skaičius +2 per pusmetį (trimestrą).
* Vertinant 5-10 kl. mokinių pasiekimus ir pažangą, plačiau naudotini žodiniai skatinimo būdai.
* Mokinių pasiekimai vertinami sistemingai. Mokinių savarankiškus, kontrolinius, atsiskaitymo darbus, apklausas mokytojas ištaiso, įrašo vertinimą ir grąžina mokiniams ne vėliau kaip po 10 kalendorinių dienų.
* Kontrolinių darbų atlikimo laiką derina klasėje dirbantys mokytojai. Kontroliniai darbai planuojami pildant grafikus elektroniniame dienyne.
* Vykdant pagrindinio ugdymo programą dorinio ugdymo, žmogaus saugos pasiekimai pažymiais nevertinami, rašoma „įskaityta“ arba „neįskaityta“.
* Pagrindinio ugdymo programos moksleiviams pusmečių (trimestrų) pažymiai rašomi atsižvelgiant į per pusmetį (trimestrą) gautų pažymių vidurkį ir laikantis skaičių suapvalinimo taisyklių.
* Abu pusmečius (visus trimestrus) atestuotam pagrindinio ugdymo programos moksleiviui metinis pažymys rašomas atsižvelgiant į pusmečių (trimestrų) įvertinimo vidurkį ir laikantis skaičių suapvalinimo taisyklių.
* Moksleiviui, turinčiam nepatenkinamą vieno pusmečio (trimestro) įvertinimą, metinis pažymys rašomas atsižvelgiant į pusmečių (trimestrų) įvertinimo vidurkį ir laikantis skaičių suapvalinimo taisyklių.
* Mokiniai, praleidę be pateisinamos priežasties daugiau nei 50 proc. trimestro ar pusmečio pamokų, yra neatestuojami.
* Mokinys, neatvykęs į kontrolinį darbą be pateisinamos priežasties, apie kurį buvo informuojama iš anksto, atsiskaito per 10 dienų. Neatsiskaičius rašomas neigiamas pažymys.
* Savavališkai pasišalinus iš savarankiško, kontrolinio, atsiskaitymo darbo ir pan. pamokos mokytojas pažymi „n“ ir įrašo 1. Pastabose įvertinimą komentuoja.
* Neatestuotam vieną pusmetį (trimestrą) moksleiviui metinis įvertinimas išvedamas tik išlaikius įskaitą už to pusmečio (trimestro) kursą. Mokslo metų pabaigoje už dalyko kursą atsiskaičiusiam moksleiviui įrašomas įskaitos įvertinimas. Metinis įvertinimas išvedamas iš pusmečio (trimestrų) ir įskaitos įvertinimų.
* 5-10 klasėse, skatinant mokinių motyvaciją, kartais pažymys, įvertinus mokinio pastangas, pakeliamas 1-2 balais.
* Vykdant pagrindinio ugdymo programą moksleivių pasiekimai mokantis muzikos, dailės, ekonomikos, pilietinės visuomenės pagrindų, pasirenkamųjų dalykų, technologijų, kūno kultūros vertinami pažymiais, dalykų modulių – įskaita.

**ATSKIRŲ MOKOMŲJŲ DALYKŲ VERTINIMO NUOSTATOS, PRINCIPAI, NORMOS, KRITERIJAI**

**DORINIS UGDYMAS ( ETIKA, TIKYBA)**

Mokinių pažanga ir pasiekimai dorinio ugdymo pamokose vertinami įskaita. Įskaita moksleivis įvertinamas, kai pagal nurodytus kriterijus surenka iki 100 taškų (pusmečio įvertinimas) ir nuo 1 iki 20 taškų už darbą pamokoje. Per mėnesį rašoma viena tarpinė įskaita atsiskaičius už išeitą skyrių.

Jei moksleivis nesurinko reikiamo skaičiaus taškų, jam skiriami papildomi darbai. Jei mokinys praleido daugiau kaip puse pamokų be pateisinamos priežasties- jis neatestuojamas.

Dalyko metinis įvertinimas vedamas iš 1 ir 2 pusmečio įvertinimų.

Svarbi dorinio ugdymo proceso dalis – neformalus vertinimas, kai mokytojas stebi mokinių darbą klasėje, jų savijautą, nuostatas, elgesį, tarpusavio santykius. Dorinio ugdymo (tikybos, etikos) pamokose stengtis sudaryti pasitikėjimo ir pagarbos atmosferą, gerbiant asmens orumą, nuomonę, pasaulėžiūrą, tikėjimo paieškas. Pamokose vertinama tai, ką kiekvienas mokinys geba, moka, žino ir gali pritaikyti veikloje.

Kaupiamojo vertinimo taškų lentelė:

|  |  |  |
| --- | --- | --- |
| Nr. | Kriterijus | Taškai |
| 1. | Pateikiamos medžiagos klausymas, skaitymas. Atpasakojimas. | 2 |
| 2. | Pagrindinės minties , idėjos tekste suradimas, iškėlimas. | 2 |
| 3. | Savo ir autorių (Šv. Rašto, bažnyčios mokymo, filosofų, psichologų ir t. t.) nuomonės palyginimas. | 2 |
| 4. | Dalyvavimas diskusijose. | 3 |
| 5. | Darbas su pratybomis ar individualiais užduočių lapais. | 2 |
| 6. | Gebėjimas dirbti grupėje. | 3 |
| 7. | Testas. | 4 |
| 8. | Tvarkingi užrašai. | 1 |
| 9. | Lankomumas. | 1 |

Pradinių klasių mokiniai (I-IV) pamokoje įsivertina spalvomis:

* Žalia spalva-šiandien pamokoje sužinojau daug naujų ir įdomių dalykų.
* Geltona spalva- pamokoje gerai jaučiausi, bet buvau neatidus, ne viską supratau.
* Raudona spalva- pamokoje nepavyko susikaupti, bendrauti su draugais ir su Dievu.

V ir VI klasių mokiniai įsivertina veidukais:

☺- man gerai sekėsi.

😐- galėjo sektis geriau.

☹-man nepavyko.

VII-X klasės mokiniai įsivertina atsakydami į klausimus:

* Ką pamokoje supratau?
* Kokias dėjau pastangas, kad pasiekčiau norimą rezultatą?
* Kaip pamokos tema įtakoja mano gyvenimą?

**LIETUVIŲ KALBA GIMTOJI**

1. Pažymiu vertinamos užduotys, kurios padeda nustatyti, kaip efektyviai moksleivis išmoko tam tikrą temą (pvz., kontrolinis testas baigus temą), kaip jam sekasi ugdytis tam tikrus gebėjimus (pvz., rašinys ar teksto suvokimo užduotis).

Už atskiras fragmentiškas, nedidelės apimties užduotis (pvz., pratimus) į dienyną pažymiai nerašomi. Mokytojas rašo vieną pažymį už kelias tokio pobūdžio užduotis. Mokytojas rašo vieną pažymį už kelias tokio pobūdžio užduotis.

Mokytojas gali individualiai numatyti tam tikrų tęstinių darbų (pvz., per pusmetį parengti grupės projektą ir pan.), mokinio darbo pamokoje ar namuose vertinimo būdų (pvz., mokytojas gali naudoti „+“ ar „-“ sistemą, kaupiamuosius pažymius, rašyti neigiamą įvertinimą už 5 sistemingai neatliktus namų darbus). Apie šiuos reikalavimus ir vertinimo būdus mokytojas informuoja mokinius mokslo metų pradžioje.

1. Kad būtų stebimas bei vertinamas visų kalbinės veiklos rūšių gebėjimų ugdymasis, mokytojai planuoja vertinimą taip, kad per trimestrą ar pusmetį moksleivis gautų bent 1-2 pažymius už teksto suvokimo užduotį, 2-3 pažymius už teksto kūrimo užduotis, 1-2 pažymius už kalbėjimo ir klausymosi užduotis ir 2-3 pažymius už kalbos nagrinėjimo užduotis.
2. Kalbos bei teksto suvokimo testai vertinami iš esmės riteriniu būdu: kad gautų minimalų teigiamą įvertinimą, moksleivis turi surinkti trečdalį galimų taškų. Remiantis proporcijomis sudaroma pažymių – surinktų taškų lentelė.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pažymys | 1 | 2 | 3 | 4 | 5 | 6 | 7 | 8 | 9 | 10 |
| Procentai | 0-14 | 15-24 | 25-34 | 35-44 | 45-54 | 55-64 | 65-74 | 75-84 | 85-94 | 95-100 |

1. Paralelėse klasėse dirbantys mokytojai derina kontrolinių darbų turinį ir vertinimo normas.
2. 5-6, 7-8, 9-10 kl. koncentrų rašiniai ir kiti rašto darbai vertinami pagal mokyklos lietuvių kalbos mokytojų metodinės grupės patvirtintas vertinimo normas. Su minėtomis normomis mokiniai supažindinami mokslo metų pradžioje.
3. Už dalyvavimą rajoniniuose ir respublikiniuose konkursuose, olimpiadose moksleiviai skatinami 10.
4. 5-10 kl. skatinant mokinio mokymosi motyvaciją, kai kada pažymys, įvertinus mokinio pastangas, pakeliamas 1 balu.
5. Vertinimo normos gali būti šiek tiek koreguojamos atsižvelgiant į konkrečią situaciją.

**UŽSIENIO KALBOS (ANGLŲ IR RUSŲ)**

Vertinimu siekiama padėti mokiniams mokytis, pasitikrinti žinias ir gebėjimus bei skatinti mokymosi motyvaciją. Vertinimas teikia informaciją tėvams ir mokiniams apie pažangą, silpnąsias ir stipriąsias mokymosi puses.

1.Pažanga ir pasiekimai vertinami pagal mokykloje patvirtintą vertinimo tvarkos aprašą, pagal Mokinių pažangos ir pasiekimų sampratą, patvirtintą Lietuvos Respublikos švietimo ir mokslo ministro 2004m.vasario 25d.įsakymu Nr.ISAK-256 (Žin.,2004,Nr.35-1150) ir Europos kalbų Aplanko rekomendacijas.

2.Vertinama tai, kas numatyta mokymosi (pamokų) tiksluose ir uždaviniuose.

3.Taikoma vertinimo metodika:

- gauti informacijos tolesniems mokymosi tikslams kelti, taikomas **diagnostinis vertinimas,** jo kriterijus iš anksto aptarus su mokiniais. Vertinamos atskiros užduotys ( dialogas, monologas, laiškas, kalbos mokėjimo pratimai ir kt.). Atsižvelgiama į konkrečios klasės pasiekimų lygį ir poreikius. Diagnostinio vertinimo rezultatai nebūtinai fiksuojami pažymiu.

-kad mokiniai patirtų mokymosi sėkmę, taikomas **formuojamasis vertinimas** :žodinis ar rašytinis komentaras, klausimai žinioms patikrinti, įsivertinimas, “šviesoforo“ metodas ir kt. Įsivertinimui naudojamos pratybose esančios užduotys, parengtos pagal pagrindinio ir vidurinio ugdymo programas ir Europos kalbų Aplanką. Gali būti taikomas ir kaupiamasis vertinimas: viso pamokų ciklo metu vertinamos mokinių pastangos-jų atlikti namų darbai ir darbas klasėje. Bendru mokinių ir mokytojo susitarimu surinkti taškai konvertuojami į pažymį.

-kad „išmatuoti“ mokymosi rezultatus ,mokymosi ciklo pabaigoje taikomas **apibendrinamasis vertinimas**: kontroliniai darbai, testai, apklausos žodžiu ir raštu.

4.Taikoma moksleivių žinių vertinimo sistema:

a) Interakcija ir produkavimas raštu ( rašymas)

-kontroliniai darbai rašomi baigus temą ar skyrių. Vertinama kriteriniu būdu, proporcingai pateiktų užduočių ir padarytų klaidų skaičiui.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pažymys | 10 | 9 | 8 | 7 | 6 | 5 | 4 | 3 | 2 | 1 |
| Taškai | 95-100 | 85-94 | 75-84 | 65-74 | 55-64 | 45-54 | 35-44 | 25-34 | 15-24 | 0-14 |

-testais tikrinama, kaip mokiniai suvokia testą arba gramatines, lingvistines užduotis. Vertinama kriteriniu būdu.

-savarankiški darbai, atlikti klasėje ir namuose. Vertinama už teisingą užduoties suvokimą ir atlikimą, tvarkingumą ir raštingumą, taikant kriterinį vertinimą.

b)Interakcija ir produkavimas žodžiu (kalbėjimas)

-pokalbis-vertinamas gebėjimas reikšti pagrindinius kalbos veiksmus, mokėjimas įsijungti į pokalbį, palaikyti ir užbaigti jį. Vertinama nuo 1 iki 10 balų.

-monologas – vertinamas gebėjimas kalbėti apibendrintai, temos vystymas, laisvumas, rišlumas ir žodyno turtingumas. Vertinama nuo 1 iki 10 balų, vertinimo kriterijus aptarus su mokiniais.

c) Recepcija: sakytinio teksto supratimas(klausymas) ir rašytinio teksto supratimas(skaitymas). Vertinama nuo 1 iki 10 balų, taikant riterinį vertinimą.

5.Vertinimo normos gali būti koreguojamos, atsižvelgiant į konkrečią situaciją.

6.Kiekvienas moksleivis privalo atsiskaityti už praleistą kontrolinį darbą per 10 kalendorinių dienų.

7.Mokiniai skatinami pažymiu už dalyvavimą rajoniniuose ir respublikiniuose konkursuose, olimpiadose ir projektiniuose darbuose.

8. Moksleivių gebėjimai per pusmetį turi būti įvertinti ne mažiau nei 7 pažymiais iš anglų kalbos ir 5 pažymiais iš rusų kalbos 5-10 klasėse.

**MATEMATIKA**

**Vertinimo tikslai:**

**•** fiksuoti ir analizuoti pasiekimų rezultatus;

• skatinti mokinio motyvaciją, asmenybės brandą;

• stebėti mokinio pažangą ir pagal tai koreguoti mokymo metodus;

• informuoti mokinių tėvus apie pasiekimus.

Matematikos pamokose vertinamos žinios ir išmokimas pagal bendruosius gebėjimus bei kompetencijas, moksleivio daromą pažangą bei pastangas. Mokiniai vertinami pažymiu (1–10). Pagal vertinimo tikslus, taikomi šie vertinimo tipai:

• Formuojamasis vertinimas.

• Diagnostinis vertinimas.

• Kaupiamasis“ vertinimas.

**1. Formuojamasis vertinimas** naudojamas siekiant numatyti ugdymo(si) kryptį bei veiksnius, patvirtinti daromą pažangą, padėti taisyti klaidas, padrąsinti, paskatinti, pagirti mokinius.

1.1. Naudojami vertinimo būdai:

• Klausinėjimas, užduodant probleminius, verčiančius mokinius mąstyti, klausimus.

• Mokinių vienas kito vertinimas.

• Savęs įsivertinimas.

**2. Diagnostinis vertinimas**. Kontroliniai ir savarankiški darbai baigus skyrių, temą, kurso dalį, apie kuriuos mokiniai informuojami prieš savaitę.

2.1. Naudojami vertinimo būdai:

• Pratybų sąsiuviniuose atliktų užduočių kokybės tikrinimas (baigus skyrių, temą).

• Kiekviena užduotis vertinama skiriant tam tikrą balų skaičių.

• Mokiniams pateiktuose kontrolinių ar savarankiškų darbų užduočių lapuose, prie kiekvienos užduoties, pateikiamas įvertinimas balais dešimtbalėje sistemoje.

**3. Kaupiamojo vertinimo** paskirtis–mokinį paskatinti, akcentuoti sėkmes ar padėti spręsti iškilusius sunkumus. Kaupiamasis vertinimas padeda mokiniui nuosekliai įvertinti savo mokymosi pastangas.

Mokiniams kaupiamojo balo principu gali būti rašomi pažymiai už:

* namų darbų atlikimą,
* darbą pamokų metu,
* papildomai atliktas užduotis,

Kaupiamojo balo vertė yra 10 balų. Pusmečio gale vedamas kaupiamojo balo vidurkis.

**4. Į dienyną pažymys rašomas už šiuos darbus:**

• Testai – pagal surinktą balų skaičių.

• Mokinio dalyvavimas matematikos renginiuose, olimpiadose, konkursuose.

• Savarankiškos užduotys pamokoje, kurių trukmė iki 30 min.

• Individualios kūrybinės užduotys ir projektai.

• Pratybų užduotys.

**5. Pastabos.**

5.1. Mokiniai, praleidę kontrolinių ar savarankiškų darbų pamoką, atsiskaito individualiai susitarę su mokytoju.

5.2. Dėl ligos atsiskaito po savaitės arba po konsultacijų (konsultacijų laiką suderina su mokytoju).

5.3. Be pateisinamos priežasties (pabėgimo ar kt.) atsiskaito kitą pamoką.

5.4. Atsiskaityti privalo ne vėliau kaip per 2 savaites.

5.5. Neatsiskaičius, mokinio žinios, gebėjimai ir įgūdžiai vertinami neigiamu pažymiu

**6. SPECIALIŲJŲ POREIKIŲ MOKINIŲ PAŽANGOS IR PASIEKIMŲ VERTINIMAS**

6,1,. Specialiųjų poreikių moksleiviui taikoma ta pati vertinimo sistema, kaip ir kitiems klasės mokiniams. Moksleiviai, kuriems teikiama švietimo pagalba, vertinami pagal Bendrųjų programų reikalavimus.

6.2. Specialiųjų ugdymosi poreikių turinčių mokinių, mokomų pagal pagrindinio ugdymo programą (pritaikytą ar individualizuotą ugdymo programą) vertinami 10 balų sistema, atsižvelgiant į mokinio daromą pažangą ugdymo procese.

6.3.. Moksleivių, mokomų pagal pritaikytas dalykų programas, mokytojas trimestro/pusmečio pabaigoje pateikia informaciją vertinant mokinį ir programą (trumpai įvardija mokinio pasiekimus, nurodo padarytą pažangą, įrašo siūlymus ir pastabas dėl programos tęsimo ar keitimo kitą trimestrą, pusmetį).

21. Moksleivių, mokomų pagal individualizuotą programą, žinias, gebėjimus ir įgūdžius vertinti pagal jiems sudarytos programos turinio įsisavinimo lygį, taikant 10 balų vertinimo sistemą. Nepatenkinami pažymiai rašomi, jei matyti, kad moksleivis turi potencialių galių, bet nesistengia. Šių moksleivių trimestriniai pažymiai turėtų būti tik teigiami. Jei moksleivis gauna labai gerus arba nepatenkinamus pažymius, reikia peržiūrėti programą (ji gali būti per lengva arba per sunki).

**Matematikos diagnostinių, kontrolinių ir savarankiškų darbų vertinimo lentelė**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Balai** | **SURINKTI TAŠKAI** | | | | | | | | | | |
|  | max 12 | max 14 | max 16 | max 18 | max 20 | max 22 | max 24 | max 26 | max 28 | max 30 | max 32 |
| **10** | 12 | 14 | 16 | 18 | 19-20 | 21-22 | 23-24 | 25-26 | 27-28 | 29-30 | 31-32 |
| **9** | 11 | 13 | 15-14 | 17-16 | 17-18 | 19-20 | 21-22 | 23-24 | 25-26 | 27-28 | 29-30 |
| **8** | 10 | 11-12 | 13-12 | 15-14 | 15-16 | 17-18 | 18-20 | 20-22 | 22-24 | 24-26 | 25-28 |
| **7** | 9 | 9-10 | 11-10 | 13-12 | 13-14 | 14-16 | 15-17 | 17-19 | 19-21 | 20-23 | 21-24 |
| **6** | 7-8 | 7-8 | 9-8 | 11-10 | 11-12 | 11-13 | 12-14 | 14-16 | 15-18 | 16-19 | 17-20 |
| **5** | 5-6 | 5-6 | 7-6 | 9-7 | 8-10 | 8-10 | 9-11 | 10-13 | 11-14 | 12-15 | 13-16 |
| **4** | 3-4 | 3-4 | 5-4 | 6-4 | 5-7 | 5-7 | 6-8 | 6-9 | 7-10 | 7-11 | 8-12 |
| **3** | 2 | 2 | 3-2 | 3-2 | 3-4 | 3-4 | 3-5 | 3-5 | 4-6 | 4-6 | 4-7 |
| **2** | 1 | 1 | 1 | 1 | 1-2 | 1-2 | 1-2 | 1-2 | 1-3 | 1-3 | 1-3 |
| **1** | Nesąžiningas, tyčinis užduoties neatlikimas arba nepateikimas mokytojui. | | | | | | | | | | |

**FIZIKA**

**Įvadas**

Vertinimo tikslas – fiksuoti mokymosi rezultatus, informuoti mokinius, tėvus, pedagogus apie tai, ką mokinys išmoko ir ko neišmoko. Būtina vertinti ne tik žinias ar gebėjimus, bet ir mokinio daromą pažangą ir pastangas.

Fizikoje vertinami kontroliniai darbai, savarankiški darbai, apklausa raštu (fizikos diktantas, klausimynas, testas, kryžiažodis), laboratoriniai darbai.

Namų darbai gali būti vertinami pažymiu.

Gali būti naudojamas kaupiamasis vertinimas (balas).

Mokinys dalyvavęs olimpiadose, viktorinose ar konkursuose, arba juose laimėjęs prizines vietas įvertinamas 10 balų.

**Kontrolinis darbas**

Kontrolinis darbas skiriamas baigiant skyrių. Jis trunka iki 45 minučių. Apie kontrolinį darbą mokiniams pranešama iš anksto. Kontrolinio darbo užduotys sudaromos laikantis eiliškumo: nuo lengvesnių užduočių einama prie sunkesnių. Kontrolinį darbą sudaro dvi dalys: testas ir 3 (4) uždaviniai. Mokytojas uždavinių skaičių renka laisvai, atsižvelgdamas į klasės mokinių pasiruošimą, jų įgūdžius, darbo atlikimo tempą ir t.t. Kiekviena kontrolinio darbo dalis įvertinta tam tikru taškų skaičiumi.

Testą sudaro 10 klausimų su pasirenkamuoju atsakymu. Už kiekvieną teisingai atsakytą testo klausimą duodamas atitinkamai 1 taškas. Už testą daugiausiai galima surinkti 10 taškų.

Uždaviniai taip pat yra įvertinti tam tikru taškų skaičiumi. Už kiekvieną uždavinį skiriamas tam tikras taškų (prie kiekvieno uždavinio yra nurodytas taškų skaičius). Už uždavinius daugiausiai galima surinkti 10 taškų.

Atskirai parašomas kiekvienos dalies įvertinimas pažymių, pagal surinktų taškų skaičių. Gauti įvertinimai yra sumuojami ir apskaičiuojamas jų vidurkis. Gautas įvertinimas yra apvalinamas mokinio naudai ir įrašomas į dienyną.

Mokiniui, nerašiusiam kontrolinio darbo be pateisinamos priežasties ir neatsiskaičius per 2 savaites, rašomas vienetas. Dėl ligos nelankius mokyklos, mokiniui, pateikusiam gydytojo pažymėjimą, leidžiama atsiskaityti už nerašytus kontrolinius darbus, sutartu su mokytoju laiku. Kontroliniai darbai sudaro ne mažiau 40% pusmečio(arba trimestro) vertinimo.

**Savarankiškas darbas**

Savarankiško darbo tikslas – sužinoti, kaip mokinys geba pritaikyti įgytas žinias atlikdamas praktines užduotis. Savarankiškas darbas skiriamas iš vienos ar kelių temų ir gali trukti 15–30 min. Mokiniai gali naudotis mokytojo nurodytomis mokymo priemonėmis. Savarankišką darbą sudaro tik klausymai, arba tik uždaviniai. Kiekvienas teisingas atsakymas į klausimą vertinamas atitinkamų taškų skaičiumi. Kiekvienas uždavinys įvertintas tam tikra taškų suma, kuri nurodoma prie užduoties. Tiek už klausymus, tiek už uždavinius mokinys daugiausiai gali gauti 10 taškų. Jei mokinys surinko pvz. 9,5 taško, tai taškai yra apvalinami mokinio naudai -10taškų. Surinkti taškai pagal sudarytą lentelę verčiami į balus, kurie skelbiami mokiniui ir yra įrašomi į dienyną.

|  |  |
| --- | --- |
| **Surinkti taškai už atsakytus klausimus** | **Vertinimo balai** |
| 10 | 10 |
| 9 | 9 |
| 8 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |

Tikrinant fizikos uždavinį atsižvelgiama į tam tikrus sprendimo etapus. Uždavinio vertinimo kriterijai:

1 tašk. – už teisingai suprastą ir išanalizuotą uždavinio sąlygą.

1 tašk. – už teisingai parašytą sutrumpintą sąlygą.

1 tašk. – už teisingą matavimo vienetų vertimą į SI sistemą.

2 tašk. – už teisingai padarytą brėžinį.

2 tašk. – už teisingai pasirinktas reikalingas formules.

2 tašk. – už teisingai išvestą galutinę formulę.

1 tašk. – už teisingai gautą atsakymą ir matavimo vienetus.

**Apklausa raštu**

Jos tikslas – greitas mokinių žinių patikrinimas (10-20 min.). Užduotys konkrečios, trumpos, aiškios. Apklausos formos gali būti įvairios: klausimynas, testas, diktantas, kryžiažodis. Už vieną teisingai atsakytą klausimą (atliktą užduotį, pasirinktą teisingą atsakymą, teisingai parašytą atsakymą) skiriamas 1 taškas. Daugiausiai gali būti skirta 10 užduočių. Maksimalus surinktų taškų skaičius – 10.

|  |  |
| --- | --- |
| **Surinkti taškai** | **Vertinimo balai** |
| 10 | 10 |
| 9 | 9 |
| 8 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |

**Laboratorinis darbas**

Laboratorinio darbo metu tikrinama, kaip mokinys geba teorines žinias pritaikyti praktiškai. Visi klasės mokiniai atlieką tą patį laboratorinį darbą su vienodomis priemonėmis ir prietaisais. Laboratorinis darbas susideda iš kelių dalių: tikslo iškėlimo, darbo planavimo, darbo atlikimo, gautų duomenų analizės ir rezultatų įvertinimo bei išvadų darymo.

**Laboratorinių darbų vertinimo kriterijai:** pasiruošimas darbui, savarankiškas darbo atlikimas, gautų rezultatų apdorojimas, tinkamas gautų rezultatų pateikimas, išvadų formulavimas, pristatymas ir gynimas. Atskirai pažymiu vertinamas laboratorinis darbas ir teorinis darbo gynimas raštu. Už atliktą laboratorinį darbą ir teorinį darbo gynimą raštu, rašomas bendras įvertinimas.

**Kaupiamasis vertinimas**

Pagal susitarimą su mokiniais gali būti taikomas kaupiamasis balas. Kaupiamąjį balą sudaro: pamokų lankomumas, aktyvumas pamokoje, namų darbų atlikimo kokybė, savarankiškas darbas pamokoje, pateikčių darymas ir priemonių gaminimas. Mokiniai kiekvieną pamoką pildo įsivertinimo lapą. Pagal surinktus taškus gautas įvertinimas rašomas į dienyną 2 kartus per pusmetį.

Gali būti taikoma ir kitokia kaupiamojo vertinimo sistema.

**Projektiniai darbai**

Mokinys savarankiškai atlieka darbą pagal pasirinktą temą. Vertinant atsižvelgiama į užduoties suvokimą, darbo išbaigtumą, rezultatų pateikimą, išvadų formulavimą, darbo apipavidalinimą ir pristatymą. Pažymys rašomas pagal surinktų taškų skaičių.

**CHEMIJA**

***Pažymiu vertinami:***

● Kontroliniai darbai;

● Svarankiški darbai;

● Apklausa raštu;

● Praktikos darbai;

● Projektiniai darbai.

***Kontroliniai darbai.*** Tikrinamos žinios, mokėjimai, įgūdžiai įgyti besimokant tam tikrą skyrių. Taškai skiriami už minimalaus, pagrindinio, bei aukštesniojo lygmens užduotis. Už praleistą kontrolinį darbą mokinys atsiskaito: jei praleido dėl pateisinamos priežasties – per 1 savaitę, jei praleido be pateisinamos priežasties ir neatsiskaitė per 1 savaitę – įrašomas 1.

***Svarankiški darbai, apklausa raštu.*** 15 – 20 min. trukmės individualus darbas, kurio tikslas – įvertinti mokinių gebėjimą pritaikyti įgytas žinias. Mokiniai gali naudotis mokytojo nurodytomis priemonėmis. Užduotys konkrečios, trumpos, aiškios.

***Praktikos darbai.*** Skiriami ugdyti mokslinio mąstymo gebėjimams, teorines žinias taikyti praktikoje.

***Projektiniai darbai.*** Mokinys savarankiškai atlieka darbą: pasirenka temą, metodus, tyrinėja situaciją, analizuoja ir sistemina informaciją, pateikia rezultatus, formuluoja išvadas, darbą apipavidalina ir pristato.

**INFORMACINĖS TECHNOLOGIJOS**

**Pažymiu vertinama**

* **Kontroliniai darbai**
* **Kontroliniai testai**
* **Praktiniai darbai**
* **Kūrybiniai darbai**
* **Individualios namų darbų užduotys.**

Patenkinamas pažymys yra rašomas tuo atveju, kai mokinys teisingai atlieka ne mažiau kaip 35% užduoties. Vertinimo lentelė:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pažymys | 1 | 2 | 3 | 4 | 5 | 6 | 7 | 8 | 9 | 10 |
| Taškai (%) | 0-4 | 5-14 | 15-34 | 35-44 | 45-54 | 55-64 | 65-74 | 75-84 | 85-94 | 94-100 |

Kiekviena užduotis yra vertinama pagal atskirus kriterijus.

Vertinant praktinius ir kūrybinius darbus atsižvelgiama į užduoties suvokimą, darbo išbaigtumą, nurodytų (pasirinktų) priemonių teisingą naudojimą, bendruosius ir specialiuosius IT kultūros aspektus.

Išimtinais atvejais moksleiviai, pademonstravę ypatingą stropumą ir pakankamą žinių lygį, gali būti įvertinami iš anksto ir nuo kontrolinio darbo atleidžiami.

**BIOLOGIJA, GAMTA IR ŽMOGUS**

**Vertinimo formos:**

1. **Kontrolinis darbas** (trukmė 30 min. ir daugiau. Rašoma baigus skyrių)
2. **Savarankiški darbai bei apklausos raštu** (trukmė 10-15 minučių. Savarankiškas gali būti ir visa pamoka. Vertinama, kiek mokinys įgijo žinių per 1-3 pamokas)
3. **Projektiniai darbai** (vertinama aktyvumas ruošiant projektą, renkant informaciją, apipavidalinimas, išbaigtumas, pristatymo tikslumas)
4. **Praktikos darbai** (vertinama pasiruošimas darbui, jo atlikimas, hipotezės iškėlimas, išvadų darymas)
5. **Kaupiamasis vertinimas** (aktyvumas pamokoje, atsakymai į klausimus, dalyvavimas diskusijoje, darbas grupėje, namų darbai, dalyvavimas olimpiadose, renginiuose ir kt.).
6. Mokinys dalyvavęs olimpiadose, konkursuose, viktorinose įvertinamas 10 balų.

**Pažymio aprašas**

|  |  |  |  |
| --- | --- | --- | --- |
| **Balai** | **Mokinio gebėjimai ir žinios**  **išsilavinimo standarto atžvilgiu** | **Balai** | **Mokinio gebėjimai ir žinios**  **išsilavinimo standarto atžvilgiu** |
| **1** | Gebėjimų ir žinių leidžiančių tikėtis, kad moksleivis sieks savo pakopos standartų reikalavimų nėra. | **6** | Artėja prie pagrindinio standarto. |
| **2** | Ryškėja pavieniai gebėjimai ir žinios, leis siekti standarto. | **7** | Standartas iš esmės pasiektas. |
| **3** | Artėja prie standarto, bet jo dar nesiekia. | **8** | Gebėjimai ir žinios visiškai atitinka standartą. |
| **4** | Priartėja prie standarto, galima numatyti būdus, kaip jį pasiekti artimiausiu laiku. | **9** | Ryškėja mokinio kompetencija. |
| **5** | Gebėjimai ir žinios minimaliai atitinka standarto reikalavimus. | **10** | Gebėjimai ir žinios pagal amžių ir mokymosi pakopą rodo susiformavusią kompetenciją. |

**SOCIALINIAI MOKSLAI**

**(ISTORIJA, GEOGRAFIJA, PILIETINĖS VISUOMENĖS PAGRINDAI, EKONOMIKA)**

Vertinimo tikslas- fiksuoti mokymosi rezultatus, mokinių pažangą įsisavinant mokomųjų dalykų turinį ir formuojant gebėjimus ir įgūdžius. Tai informacija moksleiviams, jų tėvams, mokytojams.

Atsiskaitymo darbai vertinami taškais, nurodant jų kiekį už kiekvienos užduoties atlikimą. Po to taškų kiekis įvertinamas balais.

Tikybos dalykas vertinamas įskaita, kai mokinys atlieka teisingai pusę užduočių.

**Kontrolinis darbas.** Skiriamas baigus temą. Jeigu tema plati, galimi keli kontroliniai darbai. Trukmė 30-45 min. mokiniams pranešama mažiausiai prieš savaitę, atsižvelgiant į kitų mokomųjų dalykų kontrolinių darbų tvarkaraštį. Tikrinamos žinios, supratimas, gebėjimai arba tik žinios ir supratimas, arba tik gebėjimai.

**Savarankiškas darbas.** Trukmė 15-25 min. Mokiniai gali naudotis turimomis arba nurodytomis mokymosi priemonėmis. Tikslas - įvertinti gebėjimą pritaikyti žinias, atliekant praktines užduotis.

**Apklausa raštu ar žodžiu.** Tikslas- žinių patikrinimas iš praeitos temos. Pateikiamos konkrečios, mažos apimties užduotys: klausimynas, testas. Trukmė 10-15 min.

**Kaupiamas balas.** Jis rašomas už namų darbus, darbą pamokoje, darbą grupėje, projektinius darbus.

**Pažymio rašymas.** Teisingai atlikta užduočių:

100-95 % -10 balų.

94 - 85 % - 9 balai.

84 - 74 % - 8 balai

74 - 65 % - 7 balai

64 - 55 % - 6 balai

54 - 45 % - 5 balai

Iki 44 % - 4 balai

Atlikta neteisingai – 3 balai

Neatlikta - 1- 2 balai

**MUZIKA**

Mokiniai vertinami pagal šias veiksenas:

1. Dainuoja vienas ir drauge.

2. Groja vienas ir drauge.

3. Improvizuoja, kuria ir aranžuoja.

4. Klauso.

5. Lavina muzikinės kalbos jausmą (klausydami, kurdami, judėdami pagal muziką bei užrašydami ir skaitydami muzikos raštą).

6. Kalba ir svarsto apie muzikos kultūros reiškinius.

7. Interpretuoja klausomą ar atliekamą kūrinį.

5- 10 kl. mokiniai už muzikos dalyką ir kryptingą meninį (muzikinį) ugdymą vertinami dešimties balų sistemoje. Detalizuotas vertinimas yra pateiktas ,,Mokinių pažangos ir pasiekimų muzikos pamokose vertinimo normos“, Rozalimo vid. m-kla, 2008 m. pareng. mokyt. J. Skorupskienė ir I.Tuomienė.

|  |  |  |
| --- | --- | --- |
| Lygmenys | Pažymys | Vertinimo kriterijai |
| Aukštesnysis | 10 | Dainuoja ir groja laisvai, išraiškingai, stilingai. Kuria, pritaikant įvairias idėjas. Suvokia muzikos kalbą, praktiškai ją pritaiko. Sugeba tinkamai apibūdinti ir vertinti klausomą bei atliekamą muziką. Sugeba pristatyti savo muzikinę veiklą. Parodo originalumą, stengiasi plėtoti gebėjimus. |
|  | 9 | Esminiai gebėjimai ir pasiekimai atitinka aukštesnį lygmenį. Padaromos nedidelės klaidos muzikavime, muzikinės kalbos pritaikyme. |
| Pagrindinis | 8 | Muzikavime yra ritminių klaidų. Dainuojant – intonacinių netikslumų, netinkamo artikuliavimo. Kuriant, improvizuojant neieško originalių idėjų. Daro klaidų, skaitant, užrašant muzikos raštą. Maišo muzikos kalbos elementus. |
|  | 7 | Muzikuoja nestilingai. Dainuoja netiksliai, neritmiškai, neraiškingai. Neatpažįsta, nesuvokia visų muzikos kalbos elementų. Painioja muzikos kultūrinį kontekstą. |
|  | 6 | Muzikuojant daro daug klaidų. Dainuoja labai netiksliai. Netaisyklinga kūno laikysena, netinkamas kvėpavimas. Painioja muzikines sąvokas. |
| Minimalus | 5 | Dainuoja netaisyklingai. Dūdele išmoksta pusę kūrinio. Nežino daugelio muzikinių sąvokų. Neturi estetinės nuovokos. Neteisingai apibūdina muziką. |
|  | 4 | Dainuoja neteisingai, nededa pastangų. Pasirinktas lengviausias grojimo partijas atlieka su klaidomis. Dėl neteisingo atlikimo ir lėto tempo negali muzikuoti ansambliškai. Atlieka tik elementarias muzikos kalbos, muzikos klausymo užduotis. |
|  | 3 | Muzikuojant ištisai klysta ir nebaigia kūrinio. Neatlieka muzikos klausymo, kalbos užduočių. |
|  | 2 | Užduotis pradeda, bet neatlieka. |
|  | 1 | Pamokose būna, bet nedirba. |

**DAILĖ**

5-10 klasių mokinių pažanga ir pasiekimai vertinami pažymiu.

Vertinimo aspektai:

I. Dailės sąvokų ir terminų naudojimas.

1. Kūrybinės raiškos darbai.
2. Darbo ir tvarkos įgūdžiai.

Dailės sąvokų ir terminų vartojimas:

* 1. Asmeninio kūrybinio darbo pristatymas: kaip mokinys paaiškina savo kūrybinius ketinimus, kaip pristatydamas darbą vartoja dailės sąvokas ir terminus. (Minimalus kursas)
  2. Dailės kūrinių aptarimas: ar žino dailės menines ir kompozicines raiškos priemones, ar vartoja dailės sąvokas kalbėdamas apie nagrinėjamą grafinio dizaino objektą. (Pagrindinis kursas)
  3. Dailės reiškinių vertinimas: kaip mokinys geba išsakyti ir pagrįsti savo estetinius vertinimus, toleruoti skirtingus raiškos būdus, motyvuoti savo vertinimus, remdamasis dailės sąvokomis ir terminais.

|  |  |
| --- | --- |
| KŪRYBINĖS RAIŠKOS DARBAI | |
| 10 | Visiškai suvokta ir išsamiai atskleista tema. Visiškai pabaigtas kūrinys – puikus meninių raiškų valdymas, kompozicinių priemonių jungimas. Pastangos dirbti kūrybiškai – kaip ieškojo minties, Ar vartė knygas, dailės albumus, tarėsi su mokytoju. Darbo priemonių panaudojimas: sugalvojo kaip įdomiau jas panaudoti, pasirinko papildomų priemonių. |
| 9 | Nevisiškas temos suvokimas – kūrinyje panaudota didesnioji dalis gautos medžiagos. Darbo priemonių panaudojimas: naudojo tik mokytojo pasiūlytas priemones. Dirbo nuoširdžiai, pristigęs laiko pamokoje siekdamas užbaigto rezultato, dirbo papildomai. |
| 8 | Nevisiškas temos ir užduoties suvokimas – kūrinyje panaudota didesnioji dalis gautos teorinės ir vaizdinės medžiagos. Nevisiškai baigtas kūrinys – geras meninių raiškų valdymas, kompozicinių priemonių jungimas. Dirbo nuoširdžiai. tikslingai panaudojo visą pamokos laiką. |
| 7 | Prastas temos ir užduoties suvokimas – kūrinyje pastebimi tik keletas detalių ar akcentų užduočiai išpildyti. Nebaigtas kūrinys – bandymai komponuoti, elementarių priemonių jungties ieškojimai. Pristigo kantrybės darbo išbaigtumui. Puikus pasiruošimas pamokai. Mokinys turi visas reikalingas priemones. Po darbo paliko tvarkingą darbo vietą. |
| 5-6 | Labai prastas temos suvokimas – kūrinys menkai atspindi temą ir užduotį. Vos pradėtas kūrinys – eskizinio lygmens darbo pati pradžia. Vartoja teiginį “Bus gerai ir taip”. Dirbo atmestinai. Puikus pasiruošimas pamokai. Mokinys turi ne visas reikalingas priemones. Po darbo paliko tvarkingą darbo vietą. |
| DARBO IR TVARKOS ĮGŪDŽIAI | |
| 0-2 | Prastas pasiruošimas pamokai. Mokinys turi tik elementarias (ne dailės pamokai skirtas) priemones – tušinukas, parkeris, popieriaus lapas langeliais ir pan. Netikslingai panaudojo pamokai skirtą laiką, trukdė dirbti kitiems. Darbo vietą paliko netvarkingą. |
| 3-4 | Labai prastas temos suvokimas. Vos pradėtas kūrinys – eskizinio lygmens darbas. Netikslingai panaudojo pamokai skirtą laiką, trukdė dirbti kitiems. Darbo vietą paliko netvarkingą. Geras pasiruošimas pamokai. Mokinys neturi keleto priemonių, reikalingų pamokai – spalvotas popierius, klijai ir pan. Neišnaudojo tikslingai pamokai skirto laiko, žvalgėsi į draugus. Teko priminti apie darbo vietos sutvarkymą. |

**TECHNOLOGIJOS**

Technologinis ugdymas yra procesas, kuriame integruojamos žinios ir praktiniai mokinio gebėjimai. Prioritetas teikiamas praktinei kūrybinei mokinio veiklai, kurios tikslas – konkretus gaminys, atspindintis iškeltų uždavinių ar problemų sprendimą.

5-10 klasėse šis procesas vertinamas pažymiu.

Vertinama:

1. Lankomumas, pasiruošimas pamokai, aktyvus dalyvavimas pamokoje bei padaryta pažanga.
2. Mokinio pastangos, aktyvumas renkant informaciją, aptariant ir sprendžiant iškilusias problemas, uždavinius.
3. Darbo išbaigtumas. Technologiniai gebėjimai, kūrybiniai sprendimai.

|  |  |
| --- | --- |
|  |  |
| 10 | Mokinys puikiai pasiruošęs pamokai. Puikiai atlieka technologines operacijas. Visiškai, kokybiškai išbaigtas gaminys. |
| 9 | Mokinys puikiai pasiruošęs pamokai. Puikiai atlieka technologines operacijas. Visiškai, beveik kokybiškai išbaigtas gaminys. |
| 8-7 | Mokinys pasiruošęs pamokai. Gerai atlieka technologines operacijas, žino jų seką. Daro klaidų kurių po pastabų nekartoja. |
| 6-5 | Mokinys nevisiškai pasiruošęs pamokai. Nevisiškai baigtas gaminys, daro daug klaidų. Patenkinamai atlieka technologines operacijas, nežino jų sekos. |
| 4-3 | Mokinys nepasiruošęs pamokai. Pradėtas gaminys. Įgyvendinti tik pradiniai darbo etapai. Labai daug klaidų. Nesistengia. Prastai atlieka technologines operacijas. |
| 2-1 | Visiškai nepasiruošęs pamokai. Nerodo pastangų. Neatliekama užduotis arba atliekama labai prastai. |

**ŽMOGAUS SAUGA**

Mokinių pažanga ir pasiekimai vertinami įskaita.

5-8 klasė. Įskaitoma surinkus 18-23 taškus.

|  |  |  |
| --- | --- | --- |
| Eil. Nr. | Rodiklis | Taškų skaičius |
| 1. | Tvarkingi užrašai | 1 taškas |
| 2. | Atsakinėjimas į klausimus | 1-2 taškų |
| 3. | Dalyvavimas diskusijose | 1-3 taškų |
| 4. | Darbas grupėse | 1-4 taškų |
| 5. | Situacijų apibendrinimas ir nagrinėjimas | 1-5 taškų |
| 6. | Testas | 1-5 taškų |
| 7. | Pastangos | 1-3 taškų |

9-10 klasė. Įskaitoma surinkus 28-33 taškus.

|  |  |  |
| --- | --- | --- |
| Eil. Nr. | Rodiklis | Taškų skaičius |
| 1. | Lankomumas | 1- 3 taškų |
| 2. | Užrašai | 1-3 taškų |
| 3. | Atsakinėjimas į klausimus | 1-5 taškų |
| 4. | Dalyvavimas diskusijose | 1-10 taškų |
| 5. | Testas | 1-10 taškų |
| 6. | Pastangos | 1-2 taškų |

**KŪNO KULTŪRA**

**5-10 klasių mokinių pažangos ir pasiekimų vertinimas pažymiu.**

Vertinama:

1. Lankomumas, pasiruošimas pamokai, aktyvus dalyvavimas pamokoje bei padaryta pažanga – 70- 80 % pažymio.

2. Mokinio motorinių gebėjimų kokybinis ir kiekybinis įvertinimas testais (kokybiniai ir kiekybiniai rodikliai yra orientaciniai ir skirti labiau savęs pažinimui), atskirų sporto šakų technikos elementų taisyklingas atlikimas – 20-30 % pažymio.

3. Papildomi balai (iki 10 %) gali būti skirti už:

a) dalyvavimą tarpmokyklinėse varžybose;

b) pagalbą mokytojui varžybų metu;

c) popamokinę sportinę veiklą (pratybų, treniruočių lankymas).

Mokiniui, kuris dėl ligos, sveikatos problemų ar kitų priežasčių atleidžiamas nuo pratybų ilgesniam kaip 50 % visų trimestro ar pusmečio pamokų, pristačius atitinkamą pažymą, rašoma „atl.“. Šis mokinys užsiėmimuose nedalyvauja, tačiau stebi pamoką. Mokiniui, mokyklos vadovybei papildomai pristačiusiam tėvų prašymą, leisti nelankyti pamokų prisiimant visišką atsakomybę už savo vaiko saugumą, suteikiama galimybė neiti į kūno kultūros pirmąją arba paskutiniąją pamokas.

Mokinys, kuriam gydytojai nustato specialiąją medicininę grupę, pristato atitinkamą pažymą iružsiėmimuose dalyvauja minimaliai, priklausomai nuo sveikatos būklės. Vertinant rašoma „įsk.“

Mokinys, kuriam buvo nustatyta parengiamoji fizinė grupė, užsiėmimuose dalyvauja, jam, atsižvelgiant į ligos pobūdį, mažinamas fizinis krūvis. Vertinama pažymiu.

Mokinys, kuris lanko užsiėmimus sporto mokyklose ir pristato atitinkamą pažymą iš sporto mokyklos bei tėvų susitikimą, gali nelankyti kūno kultūros pamokų. Tačiau jis privalo atsiskaityti atskirų sporto šakų technikos elementus, patikrinami jo motoriniai gebėjimai. Pasiekimai taip pat vertinami pažymiu.

|  |
| --- |
| **PRADINĖS KLASĖS**  Pradinių klasių mokinių pasiekimai yra vertinami, vadovaujantis Pradinio ugdymo bendrąja programa. Pasiekimų vertinimas grindžiamas amžiaus tarpsnių psichologinėmis ypatybėmis: emocijų, intelekto, asmenybės raidos. Vertinimas - individualizuotas, t.y. taikomas ideografinis principas. Vertinant remiamasi Bendrojoje programoje nusakytais pasiekimais.  Mokinių pasiekimų vertinimo informacija pateikiama žodžiu ir raštu įvairiais būdais: komentarais, recenzijomis dienoraščiuose, sąsiuviniuose, pratybų sąsiuviniuose, vertinimo aplankuose, bendradarbiaujant su tėvais, teikiant jiems žodinę ar rašytinę informaciją individualių pokalbių metu.  Apibendrinant pusmečių mokymosi pasiekimus, remiamasi Bendrojoje programoje pateiktais ugdomųjų dalykų pasiekimų lygių požymių aprašais. Šie įvertinimai yra pažymimi pradinio ugdymo dienyne. |

  Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:

1. **Formuojamasis** vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, esamus pasiekimus ar nesėkmes:

1.1. formuojamasis vertinimas (nuolatinis vertinimas ugdymo proceso metu, kuris padeda numatyti mokymosi perspektyvą, pastiprina daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti. Formuojamasis vertinimas padeda mokytojui ir mokiniui numatyti ugdymo(-si) kryptį bei veiksmus, patvirtinti daromą pažangą. Šio proceso metu mokytojas stebi mokinių mokymąsi, jį komentuoja, aptaria, skatina pačius mokinius vertinti savo mokymosi eigą; kiekvieną pamoką mokytojas mokiniui suteikia grįžtamąją informaciją apie mokymosi pažangą, t.y. parodo, kaip mokinys išmoko tai, kas buvo numatyta pamokos uždaviniuose);

1.2. vertinimas mokant (kiekvieną pamoką ar pradėjus naują temą, skyrių mokytojas su mokiniu išsiaiškina mokymosi uždavinius ir vertinimo kriterijus; vertina tai, kas numatyta uždaviniuose; mokytojas parenka veiksmingas užduotis, naudoja įvairius mokymo(-si) metodus ir strategijas, kad mokinys patirtų sėkmę; mokinių pažangos ir pasiekimų vertinimą ugdymo procese mokytojas grindžia mokymosi eigos stebėjimu; laiku teikia informaciją apie tai, kas padaryta gerai, ką reikia patobulinti, kaip tai atlikti, kad būtų pasiekti mokymosi uždaviniai pagal sutartus kriterijus);

2. **Diagnostinis** vertinimas paprastai atliekamas tam tikro ugdymo(-si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes; naudojant šį vertinimo tipą mokytojai išsiaiškina mokinio pasiekimus ir padarytą pažangą baigus temą, numato tolesnio mokymosi galimybes, suteikia individualią pagalbą kiekvienam mokiniui ir padeda įveikti sunkumus;

2.1. atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas ne daugiau kaip vienas diagnostinis darbas;

2.2. informacija apie mokymosi rezultatus (kontrolinių, testų ir kitų užduočių atlikimą) mokiniams ir tėvams (globėjams, rūpintojams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai, ir pan.), dokumentai apie mokinio pasiekimus kaupiami vertinimo aplanke, vertinimo apraše ir kt.;

2.3. ugdymo proceso vertinimas ir koregavimas (mokytojui Bendrosios programos yra pagrindinis orientyras visuose vertinimo komponentuose; kontroliniai darbai rengiami pagal Bendrąsias programas, o rašomi išėjus temą, skyrių ar kitą programos dalį, apie kontrolinį darbą mokiniai informuojami ne vėliau kaip prieš tris dienas; iš anksto mokiniams yra žinomi vertinimo kriterijai; mokytojas remdamasis vertinimo metu gauta informacija priima sprendimus dėl ugdymo turinio, mokymo metodų ir strategijų, mokymosi užduočių, šaltinių tinkamumo, ugdymo tikslų realumo);

3. **Apibendrinamasis** vertinimas atliekamas ugdymo laikotarpių pusmečių pabaigoje ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per pusmečio laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

3.1. pradinio ugdymo dienyne:

3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

3.1.2. dorinio ugdymo pasiekimai įrašomi atitinkamoje dienyno skiltyje, nurodoma padaryta arba nepadaryta pažanga: „p. p.“ arba „n. p.“;

3.2. baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą.

Mokytojas, planuodamas 1-os klasės mokinių pasiekimus ir vertinimą, susipažįsta su priešmokyklinio ugdymo pedagogo parengtomis rekomendacijomis- išvada apie vaiko pasiekimus.

Mokytojas renkasi vertinimo informacijos kaupimo būdus ir formas.

Specialiųjų ugdymo(-si) poreikių turinčių mokinių, ugdomų pagal pritaikytą programą ir nesiekiančių įgyti pradinio ugdymo išsilavinimo, padaryta arba nepadaryta pažanga fiksuojama atitinkamoje Dienyno skiltyje, įrašant „p. p.“ arba „n. p.“.

Vertinimas fiksuojamas :

1. Mokinių dienoraščiuose.

2. El. dienyne.

3. Mokinių sąsiuviniuose, pratybų sąsiuviniuose, rašomųjų darbų sąsiuviniuose, testuose ir pasitikrinamuosiuose darbuose.

4. Vertinimo aplankuose.

**2 priedas**

**PAKRUOJO R. ROZALIMO PAGRINDINĖ MOKYKLA**

**Mokinių mokymosi pasiekimų gerinimo priemonių planas 2019/2020 m.m.**

Tikslas: laiku pastebėti kiekvieną mokinį, susiduriantį su mokymosi sunkumais ir organizuoti veiksmingą mokymosi pagalbą.

|  |  |  |  |  |
| --- | --- | --- | --- | --- |
| Eil.Nr. | Priemonė | Vykdymo laikas | Atsakingi | Pastabos |
| 1. | Pamokų lankomumo stebėsena | Nuolat, ne rečiau kaip kartą per savaitę | Socialinis pedagogas,  klasių auklėtojai |  |
| 2. | Mokinio mokymosi pasiekimų stebėsena | Nuolat, ne rečiau kaip kartą per savaitę | Klasių auklėtojai | Kl. auklėtojų planuose numatyti 1 val./sav. mokinių pažangos ir pasiekimų stebėjimui bei reagavimui |
| 3. | Priemonių, nustatant mokinio mokymosi sunkumus ir mokymosi pagalbos suteikimo organizavimas. | Nuolat, per m. m. | M-klos vaiko gerovės komisija | Pagal m-klos Mokymosi pagalbos teikimo mokiniui tvarkos aprašą |
| 4. | Mokinio tėvų (globėjų) informavimas apie mokinio mokymosi rezultatus | Nuolat, ne rečiau kaip kartą per mėnesį | Klasių auklėtojai |  |
| 5. | Sąlygų 1-10 klasių mokiniams mokykloje atlikti namų darbų užduotis sudarymas. | Nuolat, per m. m. | Administracija | Biblioteka,  soc. pedagogo kabinetas, kita. |
| 6. | Grįžtamojo ryšio pamokose, koreguojant mokinio mokymą ir mokymąsi, taikymas | Nuolat, per m. m. | Dalykų mokytojai |  |
| 7. | Trumpalaikių ir ilgalaikių konsultacijų mokiniams, turintiems mokymosi sunkumų, organizavimas. | Pagal poreikį, per m. m. | Dalykų mokytojai, administracija |  |
| 8. | Dalyko pamokų ir pagalbos mokiniui specialistų užsiėmimų stebėjimas. | Pagal sudarytą planą per m. m. | Administracija | Analizė ir aptarimas pagal išsikeltus stebėjimo tikslus |
| 9. | Mokymosi rezultatų, NMPP, PUPP ir kitų susijusių rodiklių stebėjimas ir analizė | Ne rečiau kaip 2 kartus per metus | Administracija |  |
| 10. | Mokymosi pasiekimų gerinimo ir mokymosi pagalbos teikimo priemonių vykdymo ir efektyvumo stebėsena ir analizė | Ne rečiau kaip 2 kartus per metus | Administracija |  |
| 11. | Sąlygų mokytojams tobulinti profesines ir specialiąsias kompetencijas sudarymas. | Nuolat, per m. m. | Administracija |  |

**3 priedas**

**ROZALIMO PAGRINDINĖS MOKYKLOS**

**MOKYMOSI PAGALBOS MOKINIUI TEIKIMO TVARKOS APRAŠAS**

**I. BENDROSIOS NUOSTATOS**

1. Rozalimo pagrindinės mokyklos mokymosi pagalbos teikimo tvarkos aprašas (toliau Aprašas) nustato pagalbos mokiniams teikimo tikslus, uždavinius, principus, formas, gavėjus, teikėjus bei mokymosi pagalbos organizavimą.
2. Rengiant Aprašą vadovautasi:
   1. LR Švietimo įstatymo (2011 m.) nuostatomis dėl švietimo pagalbos teikimo švietimo veiksmingumui didinti;
   2. LR Švietimo ir mokslo ministro2019 m. balandžio 15 d. įsakymu Nr. V-417 „DĖL 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ patvirtintų bendrųjų ugdymo planų V skirsniu „Mokymosi pagalbos teikimas mokiniui pagal pagrindinio ugdymo programą“

**II. MOKYMOSI PAGALBOS TEIKIMO TIKLAS, UŽDAVINIAI IR**

**PRINCIPAI**

1. Tikslas: sudaryti vienodas galimybes kiekvienam mokiniui pasiekti maksimalius jo galias atitinkančius ugdymosi rezultatus ir brandinti mokymosi visą gyvenimą nuostatą.
2. Uždaviniai:
   1. Pažinti mokinį ir išsiaiškinti jo galias bei pagalbos poreikius;
   2. Tobulinti personalizuotą, savivaldį mokymąsi;
   3. Mokyklos bendruomenės narius (mokinius, jų tėvus (globėjus), klasės auklėtojus, dalykų mokytojus, pagalbos specialistus) įtraukti į visavertį bendradarbiavimą;
3. Laukiamas rezultatas**:**
   1. Visapusiškas mokinio pažinimas leis veiksmingai taikyti ugdymo(-si) metodus skirtingų mokymosi stilių mokiniams.
   2. Tikslingai bendradarbiaujant stiprės motyvacija visuminiam mokinio ugdymui(-si).
   3. Įvairių patirčių mokiniai patirs optimalią asmenybės brandą.

**III. MOKYMOSI PAGALBOS GAVĖJAI, TEIKĖJAI**

6. Mokymosi pagalbos gavėjai:

6.1 mokiniai, kurių pasiekimų lygis (vieno ar kelių dalykų) žemesni, nei numatyta Pagrindinio ugdymo bendrosiose programose, ir mokinys nedaro pažangos;

6.2 mokiniai, turintys mokymosi sunkumų;

6.3 mokiniai, kurį laiką nelankę mokyklos;

6.4 mokiniai, kuriems reikalinga mokytojo pagalba siekiant geresnių mokymosi rezultatų;

6.5 gabūs mokiniai;

6.5. kiti mokiniai, kuriems dėl įvairių priežasčių reikalinga individualizuota mokymosi pagalba.

7. Mokymosi pagalbos teikėjai – dalykų mokytojai, pagalbos mokiniui specialistai, už ugdymą atsakingi mokyklos administracijos nariai.

8. Mokymosi pagalbos gali prašyti pats mokinys, mokinio tėvai (globėjai, rūpintojai), rekomenduoti – dalykų mokytojai, klasės auklėtojai.

**IV. BENDROJO UGDYMO(SI) PRIEINAMUMAS**

9. Mokykla, vykdydama Pagrindinio ugdymo programų bendruosius ugdymo planus, užtikrina visiems mokiniams lygias galimybes mokytis pagal jų galias ir poreikius mokyklos, pamokos lygmeniu bei organizuoja neformalųjį švietimą.

9.1. Mokinių pažinimas: poreikių ir gebėjimų nusistatymo organizavimas;

9.2. Mokinių įtraukimas į ugdymo turinio planavimą;

9.3. Konkretaus, suprantamo, pritaikyto įvairių poreikių mokiniams mokymosi uždavinio formulavimas;

9.4. Pamokos uždavinio siejimas su gyvenimo praktika, įgytų žinių praktiniu pritaikymu;

9.5. Informacijos pateikimas žodžiu, vaizdu, garsu (atsižvelgimas į mokymosi stilius);

9.6. Užduočių, namų darbų individualizavimas ir diferencijavimas mokiniui ar mokinių grupei;

9.7. Mokymo metodų, įgalinančių visus mokinius aktyviai dirbti pamokoje, taikymas ir pagalba kiekvienam mokiniui;

9.8. Veiksmingas naudojamų pagyrimų, paskatinimų naudojimas;

9.9. Pamokos veiklų įsivertinimo organizavimas ir rezultatų aptarimas, numatant tolimesnius mokymosi žingsnius.

**V. PERSONALIZUOTOS MOKYMOSI PAGALBOS TEIKIMO FORMOS**

10. Mokiniams, kuriems mokytojui taikant įvairias individualizuoto ir diferencijuoto ugdymo formas pamokos lygmenyje nesiseka pasiekti aukštesnių mokymosi tikslų dėl įvairių priežasčių, mokykla organizuoja personalizuotą mokymosi pagalbą tokia tvarka:

| **Kam teikiama pagalba** | **Kada teikiama pagalba** | **Kas dalyvauja pagalbos procese** | **Stebėsena** |
| --- | --- | --- | --- |
| 10.1. Kai turi žinių spragų/norintiems perrašyti kontrolinius darbus | Po diagnostinių/kontrolinių darbų  1. Dalyko mokytojas, taikydamas įvairius metodus/strategijas nepasiekia, kad mokinys siektų pažangos, informuoja apie tai auklėtoją, tėvus ir pagal poreikį skiria jam privalomas konsultacijas (informuoja administraciją) (du mėnesius) | Mokinys ir dalyko mokytojas | Direktoriaus pavaduotojas ugdymui |
|  | 2. Klasės auklėtojas, stebėdamas pasiekimus/vidurkius, kalbasi su dalyko mokytoju, mokiniu, tėvais ir kontroliuoja, kad mokinys susidarytų spragų likvidavimo planą. (du mėnesius) | Mokinys, klasės auklėtojas | Direktoriaus pavaduotojas ugdymui |
|  | 2.Du ir daugiau turintys neigiamų įvertinimų mokiniai turi būti stebimi nuolat, kviečiami pas direktoriaus pavaduotoją ugdymui pokalbio (vėliausiai po vieno mėnesio), gali būti sudaryta bandomojo laikotarpio sutartis, o, jei per vieną mėnesį nepavyksta, mokinys kviečiamas į VGK. | Mokinys, klasės auklėtojas, tėvai | Direktoriaus pavaduotojas ugdymui |
|  | 3. Po neigiamų I pusmečio įvertinimų. Su tėvais ir mokiniu pasirašoma Bandomojo laikotarpio sutartis, kaip bus siekiama pažangos, o dalyko mokytojas parašo spragų likvidavimo planą. | Mokinys, klasės auklėtojas, tėvai, dalyko mokytojas | Direktoriaus pavaduotojas ugdymui |
| 10.2. Mokinys ilgai sirgo | Po 2 savaičių ligos | Mokinys ir klasės vadovas, tėvai (globėjai) | Direktoriaus pavaduotojas ugdymui |
| 10.3. Anksčiau buvo taikomas mokymas namuose | Nuo mokslo metų pradžios pagal poreikį | Mokinys, tėvai (globėjai), klasės auklėtojas, dalyko mokytojas | Direktoriaus pavaduotojas ugdymui |
| 10.4. Mokymosi motyvacijos koregavimas nepasiekus patenkinamo lygmens | Po pusmečio /po signalinio pusmečio:  Bandomojo laikotarpio sutartis: mokinys, tėvai (globėjai), dalyko mokytojas *(1 priedas)*  Atsiskaitymo programa I pusmetį neatestuotam mokiniui: dalyko mokytojas *(2 priedas*) | Dalyko mokytojas, klasės auklėtojas, tėvai (globėjai), | Direktoriaus pavaduotojas ugdymui |
| 10.5. Mokinys paliktas kurso kartoti | Kitų mokslo metų pradžioje | Mokytojas, auklėtojas, direktorius, pavaduotojas ugdymui, tėvai (globėjai) | Direktoriaus pavaduotojas ugdymui |
| 10.6. Naujai atvykęs mokinys | Pagal poreikį | Mokinys, tėvai (globėjai), pavaduotojas ugdymui, klasės auklėtojas, dalyko mokytojas, | Direktoriaus pavaduotojas ugdymui |
| 10.7. Mokinys turi specialiuosius ugdymosi poreikius | Nuo mokslo metų pradžios | Mokinys, tėvai (globėjai), dalyko mokytojas, pagalbos specialistai, klasės auklėtojas | Direktoriaus pavaduotojas ugdymui |
| 10.8. Mokinys mokomas namuose | Pagal poreikį | Mokinys, tėvai (globėjai), GKK, pavaduotojas ugdymui, klasės auklėtojas, dalyko mokytojas | Direktoriaus pavaduotojas ugdymui |
| 10.9. Pasiruošimas PUPP | Ilgalaikės konsultacijos, moduliai nuo mokslo metų pradžios | Mokinys, dalyko mokytojas | Direktoriaus pavaduotojas ugdymui |
| 10.14. Ruošimasis olimpiadoms, konkursams, gabių mokinių ugdymas | Nuo mokslo metų pradžios moduliai | Mokinys, dalyko mokytojas | Direktoriaus pavaduotojas ugdymui |

**VI. BAIGIAMOSIOS NUOSTATOS**

14 Mokykla, organizuodama mokymosi pagalbą mokiniui, siekia, kad visos pagalbos formos būtų taikomos mokiniams , jų tėvams (globėjams, rūpintojams) tinkamu laiku.

15.Mokyklos direktorius, mokytojai, klasių auklėtojai, pagalbos mokiniui specialistai, tėvai (globėjai, rūpintojai) ir mokiniai turi teisę siūlyti, pildyti ir tobulinti šį aprašą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokymosi pagalbos mokiniui

teikimo tvarkos aprašo

1 priedas

**ROZALIMO PAGRINDINĖS MOKYKLOS**

**DALYKINIŲ ŽINIŲ SPRAGŲ LIKVIDAVIMO PLANAS**

Mokinys (- ė) Klasė

Klasės auklėtojas Plano sudarymo data

Dalykinių žinių spragų plano sudarymo priežastis:

(pildo klasės vadovas , jei mokinys du 1-2 mėnesius nepasiekia dalyko pažangos)

Dalyko temos, užduotys, darbai, vertinimo kriterijai:

Atsiskaitymo (-ų) data (-os):

Dalyko mokytojas

(Vardas, pavardė) (Parašas)

SUPIPAŽINOME, SUTINKAME:

Mokinys

(Vardas, pavardė) (Parašas)

Tėvai (globėjai)

(Vardas, pavardė) (Parašas)

Mokymosi pagalbos mokiniui

teikimo tvarkos aprašo

2 priedas

**ROZALIMO PAGRINDINĖS MOKYKLOS**

**BANDOMOJO LAIKOTARPIO SUTARTIS**

(pildoma, jei mokinys per 2 mėn. nepasiekia pažangos, turi dalyko neigiamą pusmečio ar metinį įvertinimą)

20\_\_-\_\_-\_\_

Mokinys (- ė) Klasė

Klasės auklėtojas Plano sudarymo data

Mokinio įsivertinimas (nepatenkinamo įvertinimo pagrindimas):

Mokinio numatomi pažangos problemos sprendimo būdai:

(parašas)

Dalyko mokytojo, VGK siūlymai, nuorodos, terminai:

Dalyko mokytojas

(Vardas, pavardė) (Parašas)

Tėvų (globėjų, rūpintojų) įsipareigojimai, pastabos:

Tėvai (globėjai)

(Vardas, pavardė) (Parašas)

Mokinio refleksija (1 mėn. sutarties sudarymo datos):

Sutarties pratęsimo/nutraukimo pagrindimas:

Sprendimą priėmė:

(Vardas, pavardė) (Parašas)

**4 priedas**

**PAKRUOJO R. ROZALIMO PAGRINDINĖS MOKYKLOS**

**SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Socialinės-pilietinės veiklos organizavimo tvarkos aprašas reglamentuoja 5-10 klasių mokinių socialinės-pilietinės veiklos atlikimo tvarką.
2. Socialinė veikla yra neatskiriama bendrojo pagrindinio ugdymo dalis, įtraukiama į mokyklos ugdymo planą, siejama su mokyklos tikslais, bendruomenės projektais, kultūrinėmis ir socializacijos programomis, tradicijomis, turimomis sąlygomis. Ji gali būti vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai metu.
3. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. 5-10 klasių mokiniams privalomos socialinės-pilietinės veiklos trukmė – ne mažiau kaip 10 pamokų per mokslo metus.
4. Socialinės-pilietinės veiklos tikslas – skatinti mokinių pilietinį ir socialinį įsitraukimą, ugdant gebėjimą priimti sprendimus ir motyvaciją dalyvauti mokyklos ir vietos bendruomenės veiklose.
5. Socialinės-pilietinės veiklos uždaviniai:
   1. sudaryti sąlygas mokiniams ugdytis praktines socialines kompetencijas, įgyjant realios patirties;
   2. ugdyti mokinių pagarbos, rūpinimosi, pagalbos kitam ir kitokiam vertybines nuostatas;
   3. padėti mokiniams teorines pilietiškumo žinias įprasminti praktinėje veikloje, bendradarbiaujant su įvairiomis organizacijomis.

**II. SOCIALINĖS VEIKLOS ORGANIZAVIMAS IR APSKAITA**

1. Socialinės-pilietinės veiklos kryptys: pagalba mokyklai, pilietinė, projektinė, socialinė (pedagoginė pagalba), ekologinė.

|  |  |  |
| --- | --- | --- |
| **Kryptis** | **Veikla** | **Veiklos organizatorius** |
| Pagalbos mokyklai veikla | * pagalba mokyklos bibliotekoje, skaitykloje; * mokyklos interjero atnaujinimas, bendrųjų erdvių apipavidalinimas; * pagalba dalykų mokytojams tvarkant kabinetus, metodinę medžiagą, rengiant stendus; * budėjimas renginių metu; * mokyklos patalpų tvarkymas; * mokymo priemonių kūrimas; * pagalba mokykloje organizuojant renginius (dalyvavimas programoje, svečių registravimas, budėjimas, patalpų ruošimas ir kt. darbai); * pagalba organizuojant mokykloje apklausas, tyrimus ir juos apibendrinant; * aktyvi veikla mokyklos, klasės savivaldoje; * pagalba organizuojant judriąsias pertraukas. | Dalykų mokytojai,  direktoriaus pavaduotojas ūkio reikalams,  direktoriaus pavaduotojas ugdymui,  mokinių taryba,  bibliotekininkas. |
| Ekologinė veikla | * mokyklos aplinkos tvarkymas; * vietinėms bendruomenėms priklausančios aplinkos tvarkymas; * dalyvavimas vietinėse ar respublikinėse ekologinėse akcijose; * dalyvavimas ekologiniuose projektuose. | Klasių auklėtojai,  mokytojai,  direktoriaus pavaduotojas ūkio reikalams,  direktoriaus pavaduotojas ugdymui. |
| Projektinė veikla | * dalyvavimas pilietinio ugdymo, prevenciniuose, socialiniuose, ugdymo karjerai projektuose; * gerumo akcijos; * renginių organizavimas; * parodų rengimas | Administracija,  socialinis pedagogas,  specialusis pedagogas, mokytojai,  klasių auklėtojai,  NVŠ būrelių vadovai. |
| Socialinė (pedagoginės pagalbos) veikla | * individuali pagalba mokymosi sunkumų turintiems ar žemesnių klasių mokiniams; * pagalba pradinio ugdymo mokytojams; * pagalba 5–10 klasių auklėtojams ir mokytojams organizuojant renginius, išvykas; | Mokytojai,  socialinis pedagogas,  NVŠ būrelių vadovai. |
| Kita veikla | * dalyvavimas miesto ir šalies konkursuose, varžybose; * dalyvavimas mokyklos rengiamose koncertinėse programose; * dalyvavimas savanoriškoje veikloje; * pagalba mokyklos socialiniams parneriams. | Klasių auklėtojai,  mokytojai,  direktoriaus pavaduotojas ugdymui,  mokyklos socialiniai partneriai. |

1. Mokyklos ir jos socialinių partnerių siūlomų socialinių-pilietinių veiklų sąrašas skelbiamas mokyklos tinklapyje, mokyklos socialinio pedagogo kabinete, mokiniai su sąrašu supažindinami klasės valandėlių metu.
2. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus. 5-6 klasėse veikla gali būti labiau orientuota į mokinių socialinių ryšių kūrimą ir stiprinimą pačioje klasės ir mokyklos bendruomenėje, 7-8 klasėse – į pilietiškumo ir atsakingo dalyvavimo gebėjimų ugdymąsi dalyvaujant mokyklos savivaldoje, vietos bendruomenės ir jaunimo organizacijų veikloje, 9-10 klasėse – į platesnio visuomeninio konteksto suvokimą, visuomeninės atsakomybės, aktyvumo, motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus.
3. Socialinę-pilietinę veiklą koordinuoja mokyklos socialinis pedagogas.
4. Socialinės-pilietinę veiklą prižiūri, kartu su mokiniais planuoja ir apskaitą vykdo klasių auklėtojai.
5. Socialinę-pilietinę veiklą mokykloje mokiniams gali siūlyti direktoriaus pavaduotojas ugdymui, direktoriaus pavaduotojas ūkio reikalams, dalykų mokytojai, klasių auklėtojai, socialinis pedagogas, bibliotekos vedėjas, kiti mokyklos darbuotojai. Veiklos organizatorius privalo užfiksuoti mokinio atliktą socialinę-pilietinę veiklą veiklos apskaitos lape (priedas Nr. 1) arba elektroniniame dienyne.
6. Mokiniai gali vykdyti ir ne mokyklos pasiūlytą socialinę-pilietinę veiklą. Ši veikla užskaitoma kaip socialinės-pilietinės veiklos pamokos, jeigu:
   1. mokinys (su tėvų, globėjų žinia ir atsakomybe) savarankiškai atlieka veiklą, atitinkančią apraše numatytus socialinės-pilietinės veiklos kriterijus;
   2. mokinys (su tėvų, globėjų žinia ir raštišku sutikimu) atlieka mokyklos socialinių partnerių pasiūlytą ir su mokykla suderintą socialinę-pilietinę veiklą.
   3. mokinys pateikia pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministerijos ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“.
7. Socialinės-pilietinės veiklos atlikimą už mokyklos ribų patvirtina atitinkama įstaiga, organizacija ar asmuo, užpildydami mokinio socialinės-pilietinės veiklos apskaitos lapą arba pateikdami laisvos formos raštą su atsakingo asmens parašu ir kontaktiniais duomenimis.
8. Mokyklos nustatytos formos apskaitos lape (priedas Nr. 1) arba kituose dokumentuose užfiksuotą socialinę-pilietinę veiklą į el. dienyną surašo klasės auklėtojas.
9. Fiksuojant socialinę-pilietinę veiklą el. dienyne, būtina nurodyti veiklos trukmę pamokomis, veiklos tipą ir pastabų laukelyje įrašyti „pamokų metu“ arba „ne pamokų metu“.
10. Mokinio pateiktus jo atliktą socialinę-pilietinę veiklą įrodančius dokumentus klasės auklėtojas privalo saugoti iki mokslo metų pabaigos.
11. Mokiniams, vykdžiusiems socialinę-pilietinę veiklą ne pamokų metu, klasės auklėtojo teikimu ir direktoriaus įsakymu, suteikiamos 1-2 papildomos atostogų dienos mokslo metų pabaigoje. 1 papildoma atostogų diena suteikiama už 5-9 pamokas, 2 dienos – už 10 ir daugiau pamokų socialinės-pilietinės veiklos, vykdytos ne pamokų metu.
12. Ne pamokų metu atlikta socialinės-pilietinės veiklos trukmė gali būti matuojama astronominėmis valandomis. Fiksuojant veiklą el. dienyne, astronominės valandos konvertuojamos į pamokas pagal taisyklę: 3 astronominės val. prilygsta 4 pamokoms.
13. Mokiniai, atliekantys socialinę-pilietinę veiklą ne pamokų metu, gali būti atleidžiami nuo dalyvavimo mokykloje organizuojamoje socialinėje-pilietinėje veikoje.
14. Rekomenduojama, kad per I pusmetį mokinys atliktų apie pusę privalomos socialinės-pilietinės veiklos pamokų.
15. Klasės auklėtojas, likus 2 savaitėms iki mokslo metų pabaigos, peržiūri auklėtinių socialinės-pilietinės veiklos suvestinę ir mokinius, neturinčius reikiamo socialinės-pilietinės veiklos pamokų skaičiaus, nukreipia atlikti tuo metu mokyklai svarbią ir mokiniui priimtiną socialinę-pilietinę veiklą. Mokinių socialinės-pilietinės veiklos apskaitos lapai saugomi klasės auklėtojų iki mokslo metų pabaigos.
16. Jeigu iki mokslo metų pabaigos mokinys neatlieka 10 val. socialinės-pilietinės veiklos, jis yra nukreipiamas atlikti mokyklos nuožiūra svarbios ir jam priimtinos socialinės-pilietinės veiklos vasaros atostogų metu.
17. Mokslo metų pabaigoje daugiausiai socialinės-pilietinės veikos pamokų surinkusius ar atlikusius išskirtinai reikšmingą veiklą mokinius klasės auklėtojas gali siūlyti mokyklos direktoriui apdovanoti padėkos raštais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

PAKRUOJO R. ROZALIMO PAGRINDINĖ MOKYKLA

**MOKINIO SOCIALINĖS-PILIETINĖS VEIKLOS APSKAITOS LAPAS**

klasė Vardas, pavardė

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veikla** | **Valandos**  **(pamokos)** | **Data** | **Veiklą organizavęs asmuo v. pavardė, telefonas** | **Veiklą organizavusio asmens parašas** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Mokinio parašas

**5 priedas**

**PAKRUOJO R. ROZALIMO PAGRINDINĖ MOKYKLA**

**UŽDUOČIŲ SKYRIMO MOKINIAMS ATLIKTI NAMUOSE TVARKOS APRAŠAS**

**I. BENDROSIOS NUOSTATOS**

1. Užduočių skyrimo mokiniams atlikti namuose tvarkos aprašas parengtas vadovaujantis LR Sveikatos apsaugos ministro 2017 m. kovo 13 d. įsakymu Nr. V-284 dėl Lietuvos higienos normos HN 21:2017 „Mokykla, vykdanti bendrojo ugdymo programas. bendrieji sveikatos saugos reikalavimai“, pradinio ir pagrindinio ugdymo programų bendraisiais ugdymo planais.
2. Užduočių atlikti namuose skyrimo uždaviniai:
   1. tobulinti mokinių turimas žinias bei įgūdžius;
   2. ugdyti gebėjimą savarankiškai mokytis, užbaigiant klasėje pradėtą darbą, įtvirtinant pamokoje išeitą medžiagą, pakartojant anksčiau išeitą medžiagą;
   3. skatinti domėjimąsi mokomuoju dalyku;
   4. gauti grįžtamąją informaciją apie mokymąsi;
   5. stebėti ir skatinti asmeninę mokinio pažangą;

**III. UŽDUOČIŲ ATLIKTI NAMUOSE SKYRIMO TVARKA**

1. Užduotys, kurios skiriamos mokiniams atlikti namuose:
   1. turi atitikti mokinio galias;
   2. turi būti naudingos tolimesniam mokymuisi;
   3. negali būti skirtos dėl įvairių priežasčių neįvykusių pamokų turiniui įgyvendinti;
   4. negali būti užduodamos atostogoms;
   5. turi būti suformuluotos konkrečiai ir aiškiai;
   6. turi būti reguliariai tikrinamos, įvertintos ir aptartos (ne rečiau kaip 2 kartus per mėnesį).
2. Užduočių, kurios skiriamos atlikti namuose, turinį, formas, trukmę nustato mokytojas.
3. Pagal trukmę, užduotys, kurios skiriamos atlikti namuose, gali būti:
   1. trumpalaikės – kurias privaloma atlikti iki kitos dalyko pamokos;
   2. ilgalaikės – kurias privaloma atlikti iki susitartos datos.
4. Mokytojas gali nustatyti, kad kai kurios ilgalaikės užduotys, skirtos atlikti namuose, gali būti laikomos atsiskaitomaisiais darbais.
5. Užduotys, kurios skiriamos atlikti namuose, diferencijuojamos, atsižvelgiant į individualius mokinių gebėjimus ir norimus pasiekti tikslus.
6. Klasėje dirbantys mokytojai bendradarbiauja tarpusavyje derindami atlikti namuose skiriamų užduočių apimtis ir jų atlikimo trukmę, kad visoms užduotims atlikti skirtas laikas neviršytų: 1-2 klasėse – 0,5 val., 3-4 klasėse –1 val., 5-6 klasėse – 1,5 val., 7-8 klasėse – 2 val., 9-10 klasėse – 2,5 val.
7. Bent vieną kartą per mokslo metus mokyklos administracija atlieka namų užduočių skyrimo tyrimą.

\_\_\_\_\_\_\_\_\_\_\_\_\_\_\_\_\_\_\_\_\_\_